text:
NO PAR FURLAN… MA BOGNS. Musica Endemica, il gnûf viaç dai Lou Dalfin
Di passe trente agns Lou Dalfin al vûl dî pratiche cuotidiane e reinvenzion de tradizion musicâl de Ocitanie, cun contaminazions di sunôrs, di ritmis e di lengaçs diferents. La band vuidade dal cjantant e polistrumentist Sergio Berardo e à dât fûr un gnûf disc che tal so titul, Musica Endemica, al palese un leam fuartonon cun chê tiere che e va des Alps ai Pireneus e dal Mediterani al Atlantic.
Il cd al ten dongje 14 cjançons che a san di rock e di folk di tancj colôrs e che, par ocitan e intun câs ancje par catalan (L’àngel de Serrabona), a contin storiis là che si incrosin la atualitât, la memorie, la poesie e la ironie: un viaç cence confins, tra vacancîrs de domenie (I vilejants), int de mont e dal mont (Gigants, Lo darriergardian, Los taxis de Barcelona), alternatîfs in pose (Provincia clandestina) e ricuarts de Ete di Mieç (Lo negat e Terra 1209).
Lou Dalfin, Musica Endemica, cd, 2016 ❚
________________________
Une Babêl siore e vivarose
Un libri che al prove a contâ lis minorancis linguistichis dal Stât talian, tra esistence e resistence, rivendicazions e progjets, leçs e iniziativis culturâls e politichis. Al è La ricchezza di Babele, di Valter Giuliano, gjornalist, operadôr culturâl, politic e aministradôr locâl.
La publicazion e je une sorte di diari di viaç, che al cjape dentri articui di caratar divulgatîf fats dal autôr ancjemò tal 1991 pe riviste ALP e testemoneancis in cont de tutele des minorancis tai ultins 20 agns, partint de realtât des comunitâts di lenghe ocitane, francese e francoprovençâl dal Piemont e de azion di tutele des minorancis inmaneade de bande de Provincie di Turin, là che Giuliano al è stât Assessôr dal 1995 al 2009, e che si slargje ae Europe.
V. Giuliano, La ricchezza di Babele. Politiche per la tutela e la valorizzazione delle minoranze linguistiche (…). 2000-2015, Chambra d’Oc, Roccabruna, 2015 ❚


c: text/html

text:
(L)INT FURLANE. Fuarcis gnovis par gnovis bataiis
✽✽ Un gnûf an di sfidis pal Friûl, ma o sin di simpri usâts a frontâlis, sedi che si presentin sot forme di politiche che di economie. Il dissen renzian dal gnûf centralisim al rive ae strente finâl cun cualchi incognite istituzionâl che e pues incidi in maniere pesante sul asset de regjon.
✽✽ A chest progjet che – nol impuarte cemût che si clami il scheme – al puartarà a un ridimensionament, se no adiriture ae sparizion de presince furlane intal panorame gjenerâl, a son daûr a oponisi diviersis fuarcis, nassudis sul sburt potent dal moviment dai sindics: dal esperiment dai laboratoris di autonomie ae organizazion dal referendum lançât dal prin citadin di Rivignan, de azion costante dai comitâts ae opare dai grups furlaniscj. Un panorame svariât di ideis e di progjets, no simpri dacuardi tra di lôr, ma unîts dal stes amôr pe nestre tiere e pal so futûr.
✽✽ Di chest o vin di jessi convints, abandonant la mafie di jessi ognidun miôr di chei altris.
Nus volarà timp, ma mi somee che a sedin rivâts intai ultins periodis segnâi positîfs in chest sens, grande dialetiche, pazience e previdence: il nemì al è furnît, svelt e fuart.
Nô o vin di jessi di plui di cussì.
✽✽ E lu sin, par vie che nus môf un sôl interès: chel di fâ il ben de nestre int, di no molâ di dubitâ nancje un minût che il popul furlan al vedi dut il dirit di decidi in maniere autonome il so stes destin.
✽✽ Lassâ la direzion di chest gjornâl dopo sîs agns, biei e vincidôrs, al podarès someâ duncje un at di rinunzie propit sul moment plui biel de bataie.
✽✽ Nol è cussì. Anzit, al contrari, al è dâ une aiarade di novitât e di frescjece a chel che al è il regjistradôr, il megafon di chestis iniziativis: la vôs di ducj i furlans che a vuelin lotâ.
✽✽ Intal vê acetade la presidence de Clape “Patrie dal Friûl” al sta l’impegn e la esperience maduride propri in graciis dal gjornâl, parcè che cheste e deventi ancjemò di plui part ative e propositive dal procès in at di agregazion des fuarcis autonomistis, in viste dal scuintri aromai inevitabil cun cui che al vûl cancelâ il Friûl de storie e, permetêtmi la batude par dismolâ purpûr un cumiât, de gjeografie.
✽✽ Un auguri di bon lavôr a chel altri Dree, e un graciis di cûr a dute la redazion magnifiche che mi à acompagnât in chescj agns maraveôs. ❚

robotstxt: allowed

filter: keep


text:
Il
guvier serp al à fat savê che la polizie e je impegnade a cjatâ
fûr i responsabii de organizazion Srbska Akcija che tes ultimis
zornadis di Novembar e à fat cjatâ tes casselutis pes letaris di
Belgrât e di altris citâts serbis volantins che a menaçavin i
membris des comunitâts rom e a invidavin a linçâju. Tra i prins a
rispuindi a cheste azion la comissarie pe avualiance, Nevena
Petrusič, che e à inviât une azion legâl cuintri dai responsabii,
e il president dal comitât parlamentâr pai dirits des minorancis,
Meho Omerovič, che al à invidât ducj a fâi cuintri cun fuarce a
cheste azion di stamp fassist che e rapresente une menace par dute la
societât.
Font:
Balkan
Insight,
01/12/14


text:
Sunte e jere une femine che cu le sô barcjute e lave a pescjâ sul flum Stele. Forsi il mistîr a lu veve imparât dal siò om, ma di lui jo no mi visi di velu cognossût.
E veve une cjasute di dôs stanzis, une sot e chê altre parsore, cuasi tacade a le rive dal flum.
Sul mûr, in cusine, e tignive un ingrandiment di une fotografie di zovine e a diseve di cjalâle ben, che jê e jere stade une biele fantate.
Jo crôt di visâmi che a la vevin ancje fate "miss" ta cualchi fieste di bal.
A mi mi voleve ben e cuant che e jere la stagjon da lis trisculis e vignive a cjolimi a cjase par puartâmi a cjapâlis sù tal siò ort. Al jere un ort in flôr, ta che tiere juste in rive al flum.
Une volte soi lade cun je a fâ un zirut in barcje e mi visi la biele sensazion di vê tocjade la aghe cu la manute, mentri che la barcje e filave sul flum.
Sunte, une volte, e veve sentenziât "voaltris sês dome bogns di lavorâ, durmî e cagâ". Ê jere une critiche al fat che ta la mê famee a no si voleve pierdi timp a straviâsi.
Jo crôt che Sunte, cuant che tal curtîl de ostarie dongje cjase sô a metevin il taulaç, e vedi podût mostrâ che, ancje se vecje, e jere ancjemò une brave balarine.
Conte n. 61


text:
lunedì 8 marzo 2010
Roberta Orepresint
5 coments:
- Jaio Furlanâr ha detto...
-
Usti, biele chiste! Le plui biele di Gasti. Mi é plasût un grum di scuvierzi le firme ae fin. O crodevi ch'al fos un gnûf contecurtâr. Al fâs plasê di lei. Ciert, a si palpe subite che l'autôr al à cirût lis peraulis buinis e al à cjatât chês che a lavin miôr par dâ une conotazion leterarie ma chest, a mi no m'impuarte, o ten cont dome dal fat che al somee spontani. Biel ancje il disen.
- 27/05/11, 20:50
- Dame mit Fächer ha detto...
-
Speri di no fâ nie di mâl a ripuartà il post di sierade dal blog di Stefano Gasti. Jo, ta un coment, lu vevi esortât a mantignîlu viert, ma nie di fâ, cussì al à decidût:
GIOVEDÌ, 28 APRILE 2011
Mandi
(furlan » fastidiis
Dopo tant che no scrîf plui nuie di sest o pensi propite di no vê plui ce dî.
Par chest o saludi chei che mi àn vût let, o lassi cualchi zornade chest corot al gno blog e po lu studarai. Si sintarìn di cualchi altre bande. Simpri che o vedin la voie di sintîsi.
Tignîsi di cont se o podês, e se no a mancul gjoldêit dut ce che us ven bon.
Mandi
- 28/05/11, 11:17
- gelostellato ha detto...
-
La imagjine, e je un dissen di Schiele.
Par cuant che rivuarde il post di Stiefin, o vin recuperât cheste conte ancje par stiçâlu... cuissà, di no viodi rivâ une conte..
magari fate di pueste su la mancjance di stimui a scrivi, parcè di no.
Ancje par gno cont, in ogni câs, la miôr conte, su contecurte, di Stiefin.
- 30/05/11, 10:20
-
-
Une conte drammaticamente biele!!
Mi è jentrade tal cûr,come l'imagjine di Schiele.
o.zete
- 30/05/11, 15:10
-
-
La conte le vevi già comentade l'11 marc dal 2010 - cul sintiment di un cal sarà deventat ancje un nono, ma che no podarà mai desmenteà di jessi stat pari.
No soi tant d'acuard, invezit, cun chei che disin che chiste conte e je la mior di Stiefin Gasti (lait a lei tal archivi de Ostarie vecje), dutcas o mi auguri che l'autor nol moli il bevi e cal meni in taule ancjemò tan vin di cualitat, DOC, insomme, e in salut.
Frank Spada
- 30/05/11, 16:10


text:
lade...
cualchi an
indaûr o soi lât tês Seicell par lavôr. stant el clime e tacavin biel prest a
buinore, fin dîs, e tal dopomisdì tor des cuatri fin ore di cene: e spes ancje
dopo. ma ogni fin setemane a pes tal ocean. par me o vevi une gip, di
chês dutes viertes, cul veri denant tirât sù cuant che al plûf. e ancje il sofêr: un mulat voe di ridi.
tal interval, jo om di mont, mi fasevi puartâ su le
piche plui alte a saceâmi di flât
su chê siele a mil metris. o cjalavi jù in bas dut chel mostri di mâr, cui
sgrisui pe schene: siet mil mies di une bande e trê mil di che altre.
e jo li, sentât su chel sbit di isulute.
dopo cualchi biel dì, cognossintmi di plui, lui mi dîs «
o soi stuf di lâ fin là sù. no podìno
cambiâ? ti meni intun puest plen di incjant ! » e al cjape dibot le strade de cueste che cuasi e fâs dut
el zîr di Mahè : fra goles
salvadies, volts inspietâts, anses di tiere e teles di cîl. di restâ cence flât!
po le strade e finìs. si fermìn ancje nô, denant di un gloriet scrufuiât tor
des palmes.
mi sint dut content, di un lizêr mai provât. se ‘l
paradîs al è un puest, nol pues sei che cussì. mancjaressin i agnui …
cuntun struc inte tace mi invii intal scûr de foreste, atrat
da un lusôr là jù insomp a cent metris, scjafoiât sot dai brancs. dopo cualchi
biel pas o scuen intardâmi fin che i voi no si justin pe stralûs che mi incee. o
induvini une splaze. o viôt ondes lungjes che e rivin fin li: e figotin le
tiere, le bussin sui lavris de sô piçule rade.
e po mularie. mularie intun grop, che zuie intal mâr
come simpri i fruts di ogni bande di mont.
si sclipin cu l’aghe, si corin daûr, e colin, si alcin,
si tocjin e ridin, e vuichin di gjonde cun muse in sorprese. o voi plui
indevant cjapât ancje jo dal businâ che mi sburte le brise, a bugades: saran
‘ne dozene, fruts e frutes intune. e varan tredis agns. cutuardis, no sai.
salacor, cuindis. o voi cul lôr zuc.
o cjali chês mans fûr e dentri da l’aghe. cjamesutes
svoladies, bregonuts mai intivâts. si lumin, si tocjin, si tufin, si cjapin e
scjampin e ridin e zornin e cricin, s’imbracin, si molin, si sburtin. e jo li
come un stupit.
belece salvadie, inmò cree. primitive. pagane. sublime.
un incjant mai viodût intun sôl colp di voli ...
(e continue …)
cualchi an indaûr o soi lât tês Seicell [1] par lavôr. stant el clime e tacavin biel prest a buinore,
fin dîs, e tal dopomisdì tor des cuatri fin ore di cene: e spes ancje dopo. ma ogni fin setemane
a pes tal ocean. par me o vevi une gip, di chês dutes viertes, cul veri denant tirât sù cuant che al plûf.
e ancje il sofêr:
un mulat voe di ridi.
tal interval, jo om di mont, mi fasevi puartâ su le piche plui alte [2] a saceâmi di flât su chê siele a mil metris. o cjalavi jù in bas dut chel mostri di mâr, cui sgrisui pe schene: siet mil mies di une bande
e trê mil di chê altre. e jo li, sentât
su chel sbit di isulute.
dopo cualchi biel dì, cognossintmi di plui, lui mi dîs «o soi stuf di lâ fin là sù.
no podìno cambiâ? ti meni intun puest plen di incjant!» e al cjape dibot le strade de cueste
che cuasi e fâs dut el zîr di Mahè [3] : fra goles salvadies, volts inspietâts, anses di tiere
e teles di cîl. di restâ cence flât! po le strade e finìs. si fermìn ancje nô, denant di un gloriet
scrufuiât tor des palmes. mi sint dut content, di un lizêr mai provât.
se ‘l paradîs al è un puest, nol pues sei che cussì.
mancjaressin i agnui…
cuntun struc inte tace mi invii intal scûr de foreste, atrat da un lusôr là jù insomp
a cent metris, scjafoiât sot dai brancs. dopo cualchi biel pas o scuen intardâmi
fin che i voi no si justin pe stralûs che mi incee. o induvini une splaze. o viôt ondes lungjes
che e rivin fin li: e figotin le tiere, le bussin sui lavris de sô piçule rade.
e po mularie. mularie intun grop, che zuie intal mâr come simpri i fruts
di ogni bande di mont
si sclipin cu l’aghe, si corin daûr, e colin, si alcin, si tocjin e ridin, e vuichin di gjonde
cun muse in sorprese. o voi plui indevant cjapât ancje jo dal businâ che mi sburte le brise,
a bugades: saran ‘ne dozene, fruts e frutes intune. e varan tredis agns. cutuardis, no sai.
salacor, cuindis. o voi cul lôr zuc. o cjali chês mans fûr e dentri da l’aghe.
cjamesutes svoladies, bregonuts mai intivâts. si lumin, si tocjin, si tufin,
si cjapin e scjampin e ridin e zornin e cricin, s’imbracin, si molin, si sburtin.
e jo li come un stupit.
belece salvadie, inmò cree. primitive. pagane. sublime. un incjant mai viodût
intun sôl colp di voli...
(continue...)
di el fari
Seychells, in talian Seicelle
le isule plui grande, cun capitâl Victoria


text:
Isoladôr
Isoladôr
Argagn sul cuâl a vignivin picjâts i condutôrs eletrics par che a restin isolâts da chei altris fii e da lis struturis.
A esistin di varie fate:
- rigjits, fermâts cun pernots a dai braçs di sostegn, doprâts di solit in basse tension,
- a sospension, i plui comuns dai cuai a son chei a cjadene doprâts par lis altis tensions.
A son fats soredut di porcelane ma si cjatin spes ancje di veri.
Al dî di vuê si doprin cuasi esclusivementri pes liniis di energjie ad alte tension.
Une volte e jerin doprâts ancje par implants di basse tension, liniis di telefon e di telegraf.


text:
Inte riunion dai 9 di Març il Consei dai
ministris talian al à fat bon il disen di leç pe ratifiche de Cjarte europeane
des lenghis regjonâls o minoritariis, document che la Italie e veve firmât agns
indaûr cence mai ratificâlu. Pai membris dal guvier vuidât di Mario Monti i
contignûts de leç statâl 482 dal 1999, che e previôt misuris di tutele par
dodis lenghis di minorance ricognossudis in maniere uficiâl, a son suficients
par permeti ae Italie di ratificâ la Cjarte. In spiete che il Parlament talian
al dedi il so vie libare al proviodiment, i prins coments che a rivin des comunitâts
minorizadis a son positîfs, ancje se si ricuarde che chest passaç al è dibant
se po si tain lis risorsis par meti in vore la leç 482 come che al à fat propit
il guvier Monti.
Font: Consiglio dei
Ministri, 09/03/12; Comitât 482, 10/03/12


text:
Disgrafiis 1 – il stîl gnûf de grafie furlane5 coments Publicât da il crot il martedì, luglio 29, 2008
Cuant che un al tache a scrivi par furlan, prime di rivâ a la cuestion plui impuartante (ven a stâi ce robe scrivi), si cjate denant une serie di problemis “tecnics”: ce grafie doprâ e in ce lenghe (ce varietât) scrivi.
Za il capî che a son dôs robis di frontâ difarentis fra di lôr al è un ostacul no di pôc, cumò o dîs la me contant ce che o ai fat jo.
Prin di dut o disarai che fra scuele, universitât e lavôr o ai vût scrit e let tant par talian e, di sigûr mancul ben, ancje in cualchi altre lenghe, soredut par inglês. Par furlan scuasit nuie, ancje parcè che al jere dificil cjatâ alc di scrit e chel che si cjatave al jere dut masse “folcloristic”: lis tradizions di une volte, i lavôrs di une volte, i zûcs di une volte, e ce pâr di balis di une volte…
(E si che te musiche o tal teatri robis plui modernis si viodevin... O ai di dîsi che cumò che o ai imparât a cirî o rivi a cjatâ alc di lei che mi interessedi)
Un biel dî mi soi impensât che, viodût che lu fevelavi, e jere ore di imparâ a scrivilu il furlan, in fin dai conts inte vite o ai vût di imparâ tantis robis ben plui dificilis…
Cussì o ai tacât. O ai tirât fûr cualchi librut o ai scomençât a scrivi regolarmentri e a lei dut chel che o cjatavi atôr (e Internet alc al jude).
O ai imparât a doprâ il gnûf stîl de grafie, chê che e ven clamade, cuntune peraule une vore brutone, grafie standard.
Di grafiis minôrs atôr a 'nd è une vore, tant che e je stade (e in part e je ancjemò) une vere vuere des piputis fra i partesans des diviersis grafiis, cun tancj di lôr che si son ruvinâts un grum di gnots pal gnervôs par ce che cualchidun altri i diseve che si veve di scrivi duč invezit di duc' o invezit di ducj, lassânt stâ i duciu o ducju o saio jo ce altri.
Jo o scrîf ducj (su cemût che lu lei o disarai inte seconde pontade…) ma chest e je nome une cuestion tecniche, se cualchidun al scrîf intune altre maniere lu lei istès, nissun boicotaç e nissune pretese di superioritât. Take it easy. No stin a bacilai masse.
Nol è che dutis lis convenzions de gnove grafie mi plasedin (no sai, par esempli mi plasarès scrivi salamp di San Martin invezit di salam di Sant Martin), ma ancje chês altris grafiis che o viôt atôr e an robis che no mi plasin. Dut câs o ai un sisteme e des regulis par scrivi.
Une alternative e sarès; inventâ jo une gnove grafie e tacâ la mê vuere des piputis, magari cun cualchi biele letare (par talian) sui gjornâi…
Cungjò1 coments Publicât da il crot il venerdì, luglio 25, 2008
Son aromai scuasit cuindis dîs che Pierluigi Visintin nol è plui.
Jo lu vevi cognossût par vie des presentazions de version furlane de Odissee che al à scrit cun Sandri Carrozzo. Mi ricuardi che mi veve spiegât la sô teorie che la Odissee al jere un libri progressist e invezit la Iliade al jere conservadôr parcè che e mostrave une vision dal mont reazionarie.
Par sigûr il bon vin che o vin bevût al judave ben a profondî chestis tematichis e ancje altris a dî il vêr…Un articul su la sô vite e sui cetancj interès che al veve si cjate sul ultin numar dal Diari.
Chi fieneggia sull’alpe?3 coments Publicât da il crot il lunedì, luglio 21, 2008
"E poi chi fieneggia sull'alpe?" cheste e je la famose batude fate di un baron de universitât di Triest intai agns '60 par spiegâ la no convenience di vierzi une universitât a Udin. Cumò che si torne a cjacarâ di un sôl ateneu in regjon mi somee just ricuardâ chês peraulis.
Viodude l'ande al è probabil che di ca in curt o tacarin a lei sui gjornâi des conseguencis negativis dal abandon de mont, dal fat che no fasint plui lens come une volte i boscs a stan deventant salvadis, dal risi simpri plui grant di franis e incendis, par no fevelâ des invasions des cavaletis e saio jo di ce altri...
Inzortaments1 coments Publicât da il crot il mercoledì, luglio 09, 2008
Intai ultins timps no ai traficât masse cun Internet, vuê o ai voie di segnalâ cualchidune des novitâts furlanis vignudis fûr ultimamentri tal câs che cualchidun no lis vedi viodudis.
Janez al à metût sul so blog un dizionari sloven-furlan che si pues discjamâ, mi somee un lavoron fat une vore ben, di ce che o sai jo fin cumò al jere a disposizion dome il multilengâl di Nazzi e il dizionari di Marjian Brecelj ma se no sbagli, chel di Janez al è il prin in grafie standard.
Al continue invezit a là indenant il blog di Storie Furlane di Sandri Carozzo.Al à tacât a scrivi Il guardianut, un gnûf blogarin di Romans che cumò al somearès spierdût su pe Cechie, sperin ben!


text:
30 agns di Onde Furlane0 coments Publicât da il crot il martedì, febbraio 02, 2010
Come vuê 30 agns indaûr e nasseve Radio Onde Furlane.
I vevin dât sîs mês di vite ma e je ancjemò ca.
30 agns no son migo pôcs, cumò e je la ore di meti il cjâf a puest e di pensâ a maridâsi!
Il sium impussibil pal Friûl e sarès il vê une television furlane. In fin dai conts se o sin rivâts a fâ une imprese cussì cu la radio parcè no varessino di sperâ.
Bidon digijtâl1 coments Publicât da il crot il mercoledì, luglio 15, 2009
A son tacadis ancje ca di nô lis provis gjenerâls pal passaç ae television digjitâl.
Cualchi zornade indaûr nus jê tocjât risintonizâ il prin cjanâl de television. Dut câs la rivoluzion definitive e rivarà di ca a un an cuant che a spariran i cjanâi analogjics e par viodi la television al coventarà par fuarce vê il decoder.
A mi chest digjitâl, cheste grande inovazion tecnologjiche che nus sarès comandade de Europe, mi somee une cagade (scusait l'italianisim).
Intant come gnove tecnologjie e je dut fûr che gnove. Par viodi miôr si viôt miôr ma la interativitât e je robe preistoriche (ma chei che nus la contin sano che a esist Internet?).
Se dopo o lin a viodi i tancj operadôrs gnûfs che a varessin di jessi o viodin che son simpri chei doi, i cjanâi gnûfs de Rai a son di replichis di robis vecjis e chei de Mediaset a son a paiament.
Regjistrâ alc par viodisile une altre volte al sarâ un casin o se no si varâ di comprâsi televisions e regjistradôrs gnûfs.
Naturalmentri cun dut ce che e varâ di spindi la RAI pai gnûfs ripetidôrs nol sarâ il câs di lâi a domandâi di meti in vore ce che al sarès proviodût pe tutele dal furlan, almancul par cualchi an...
Intune ostarie o ai sintût dî di cualchi von che il digjitâl al covente dome par fâ viodi inte television a paiament ce che une volte si viodeve gratis, ma ce vuelistu che a capedin in ostarie, là a son ducj sotans.
Nus salvarà la Cjargne?0 coments Publicât da il crot il lunedì, novembre 17, 2008
Des mês bandis no si rive a cjapâ ma graziis a internet o soi rivât a viodi lis trasmissions furlanis di VideoTeleCarnia.
Che o savedi jo, lis televisions che a fasìn ogni tant alc par furlan a son Telefriuli, la Rai regjonâl e ultimementri, cussì mi àn dite, ancje Telepordenon.
Chei di VTC a son però i prins a meti i filmâts a disposizion su la rêt, une robe une vore mertorie. Bisugnarès che altris i ledin daûr.
Viene o Vignesie?6 coments Publicât da il crot il sabato, dicembre 29, 2007
Par tradizion il prin dal an, tor misdì, o nin a cjase dai miei a fâ i auguris e a gustâ.
Ogni volte lis robis a somein simpri compagnis scuasit che a fossin une fotocopie.
Di cualchi an in ca però e je une robe che e dâ un fastidi che mai a gno pari: pe television no fasin plui viodi il conciert dal prin dal an!
O miôr al puest dal conciert vêr, chel di Viene, a fasin viodi chel di Vignesie cun dome musiche taliane. Al puest dal Donau Blu di Strauss a fasin il Nabucco, al puest de Marcie di Radezky a metin il prindis de Traviata.
Magari la musiche e je biele istès, ma la robe no i somee compagne. I prins agns al à viodût bruntulant la diferide il dopomisdì ma ae fin al à cjatât la soluzion: viodisi la direte su la television slovene tulugnant dut il timp cuintri il canone RAI che nus tocje paiâ.
Dopo dusinte agns nus tocje ancjemò jessi chi a sielzi fra Viene e Vignesie.


text:
La agjenzie
Foras na Gaeilge e à vût la incarghe dai guviers de Republiche de
Irlande e de Irlande dal Nord di riviodi la gjestion e la
distribuzion dai finanziaments pes organizazions che a promovin la
lenghe gaeliche. Cussì, lis risorsis che fin cumò a vignivin dadis
fûr a disenûf organizazions, siet di chestis nordirlandesis, cui 30
di Jugn a saran centradis dome su sîs realtâts dutis logadis a
Dublin. Pal coordenament Pobal cheste centralizazion e darà un colp
une vore dûr al gaelic intes sîs conteis dal Nord sot aministrazion
britaniche là che lis struturis pe lenghe a son mancul svilupadis e
la posizion normative dal gaelic e je dal dut diferente di chê che e
à inte Republiche irlandese. Di chi, duncje, la domande par tornâ
parsore de decision e dâi plui atenzion aes realtâts che a operin
in prime linie intal Nord.
Font:
Irish News, 29/01/14


text:
Schede dal libri
“The Best(iis) – lis miôr storiis dai Gnognosaurs” e je une racuelte di 84 pagjinis a colôrs cun dutis lis strichis (e ancje cualchidune di plui) de storie “Lis origjins” publicadis par dut chest Istât su lis pagjinis dal Messaggero Veneto. Lis strichis a vegnin fûr pe prime volte intun libri dal 2009.
Dongje di cheste a son ancje altris dôs storiis “A vore”, gjavade fûr dal tierç volum publicât tal 2012, e “Lis vacancis”, gjavade fûr dal secont volum publicât tal 2010.
La publicazion e je stade curade cun massime atenzion ancje pe grafie de lenghe furlane, grazie ae revision gjenerâl di Linda Picco, colaboradore da La Patrie dal Friûl. Cun di plui, ancje il letôr mancul sigûr cul furlan scrit nol varà dificoltât a lei parcè che tes primis pagjinis l’autôr al à realizât une vuide essenziâl des regulis de grafie uficiâl. Il libri al è finanziât cuntun contribût de ARLeF. ❚
✒ C.R.


text:
Nadâl al jere dongje e tal paîs za si sintive aiar di fieste. Lis vetrinis aromai a jerin bielzà ornadis cu lis lûs e cui fii arzentâs che ogni an si metin pes sôs fiestis. Ma a Mario, dutis chês maraveis cussì inceosis e coloradis, ancje se lis cjalave vulintîr istes, no i paravin fûr le malinconie che in chês zornadis di fieste al sintive dentri dal cûr. Sì, chel lancûr al jere masse cjalcjât…
Al sarès stât miôr, al pensave, se mi fos vignude une vere malatie. Almancul, par chê, a son i miedis, lis midisinis par podê curâle, ma pal lancûr, invezit, a no l’è nissun rimedi.
Ma ce isal, ce podial jessi stât, si domandave chel om, che te mê anime, in chestis fiestis, si sedin poiâts chescj bruts passarâts?
E par cjatâ un fregul di salustri a chel dolôr, mut, che lu lambicave, Mario, al tornave jenfri i ricuarts dai Nadâi passâts, cuant che al jere frut. E velis là, lis culinis, a chei timps salvadiis, cul stes colôr dal muscli che al meteve tal presepi; il bosc in dulà che al cjatave il ruscli cu li sôs balutis rossis; lis sôs mans scridelîdis dal frêt e sgrifadis dai baraçs. Si visave ancje des statuutis dal presepi che al faseve di frut. Sì, di chês statuutis che ancjemò al ricuardave une par une il lôr nons, come se a fossin stadis soi parincj. Ae fin, i tornave tal cjâf il ricuart di chê cjasute, cun dentri une grepie e un lumin piât par scjaldâ Jesù bambin, sô mari, so pari, il mus e il bo.
Altris timp, altris siums… Ma istes, in chei moments, ancje se a duravin pôc, al jentrave cu le imagjinazion in chel presepi come se al fos stât une des sôs tantis statuutis. E si meteve, cuasi discuindon, dongje de piorute, voltade ancje jê viers le capane, là che al durmive chel frut.
Ce biel paîs, si diseve, ce biel cjaminâ su chest muscli cussì vert, in cheste flabe, in chest presepi, là che ancje di frut o spietavi il Nadâl. Chel Nadâl che o ai simpri cirût, spietât, ma che ca di me nol è mai vignût.
Salacor, nol sarâ propit par chest, si domandave ancjemò Mario, che in chestis fiestis te mê anime, tal me cûr, o sint tante malinconie?
Di front a chê domande, a chel om, no i restave nuie altri che fâsi cjapâ dal so estri e tornâ dentri il presepi jenfri il muscli, lis lûs e lis sôs statuutis.
di Nello Malisano
Conte n. 156


text:
giovedì 27 ottobre 2016
Contis Curtis par la gnot dai muarts
Etichetis: Berlon, Checo Tam, Contecurte, Events e Leturis, Famei, Michele Londero, Ostîr, Raffaele Serafini
lunedì 24 ottobre 2016
La gnove parabule dai talents
Vuê mi soi dismot cun chê di gambiâ il vanzeli: cjapìn le parabule dai talents.
Ta le visitu?
Il paron, ch’al veve di partî, al clame i soi trê servidôrs e, secont le lôr capacitât di vore, al dà fûr vot talents. Al prin servidôr i lasse cinc, al secont i lasse doi e al ultin i mole nome un. Cuant ch’al torne, dopo un pôc di timp, a ju clame tal so ufizi par che i rindin cont di ce che a àn fat cui bêçs.
Al prin al conte ch’al veve dopleât i talents (di cinc 'nt veve dîs) e cussì ancje il secont (di doi 'nt veve cuatri). Il paron al reste dut content.
L’ultin al conte che, par pôre, al veve soterât il so talent e jal torne. Il paron si al va in bestie e i sberle: “Tu vevis almancul di puartâlu in bancje che cussì, almancul, tu m'al tornavis cui interès! Valà a remengo!
Jo o lassarès le prime part compagne e o gambiarès nome le seconde part:
L’ultin servidôr al conte ch’al veve compradis azions da bancje di Vicense e gji torne, al paron, cjarte di cesso. Il paron al va in bestie e i sberle: “Servidôr coion, tu podèvis, almancul, soterâ il talent che, almancul, tu mi tornavis chel! Valà a remengo!“
Podie lâ le modifiche?
REFERENDUM:
SÌ par confermâ; NO par lassâle come che e jere.
di Franco Vigo
Etichetis: Contis, Franco Vigo, Gjenar ironic, Gjenar politic, Gjenar sociâl
martedì 18 ottobre 2016
Lisute anin a pastanâ morârs
Lindo, sentât denant a la sô scrivanie, indulà che intun cjanton al tignive i siei intrics: cualchi libri, il gjornâl, un cuader, la pene e il lapis, “chê no si sa mai - si ripeteve di spes – a puedin coventâ, cuant che mancul tu tal spietis,” al passave lis sôs zornadis denant dal ordenadôr che al veve ben sistemât tal mieç di chel biel taulin.
Nol podeve sta cence: chel tramai, aromai, al jere deventât, par ducj, necessari come il sâl inte mignestre.
Cui voi al jentrave ogni dì jenfri il veri di chel machinari par pierdisi, oris e oris, a cjalâ placis, stradis di paîs, citâts mai prime viodudis; a lei gjornâi, libris di ogni fate; infin a fevelâ cun cristians iscrits a leandis di oms e feminis che si cjatavin dentri in chel mont imagjinari, come che si faseve une volte te ostarie par fevelâ dal plui e dal mancul: di balon, di politiche e de vite di ogni dì.
Insome, Lindo al jentrave intun altri mont, che se ancje nol podeve tocjâlu cu lis mans, lu stes al jere tant vêr ,che adiriture, plui di cualchidun, là dentri, al veve cjatât lavôr e altris ancjemò a fasevin afârs. Fintremai, e di chei no ‘nd è pôcs, che dentri in chê baraonde, a vevin cjatât une femine, che se ancje tant lontane a vevin podût maridâle lu stes.
Lisute la sô famine – no jere fanatiche come Lindo di chel imprest. A jê i bastave la television dut al dì impiade e chel telefonin che i veve regalât sô fie, par pierdisi ogni tant cun facebook clicant suntun un mi plâs o suntune musute, ancje se a dî la veretât plui di tant no bacilave. Puare Lisute, cun chês novitâts no si cjatave, i pareve di jessi il mus cu la sclope. Ma il mont al leve cussì e ancje jê no podeve tirâsi indaûr, ancje se dutis chês modernitâts la vevin fate inmalà.
E dut al jere tacât di cuant che a vevin sierade lis buteghis e lis ostariis dai borcs dal paîs, tal stes periodi che Lisute e veve tacât, la domenie, a no lâ plui a messe, ma che di buine cristiane la cjalave inte television.
Daspò dut al jere lât in piês di cuant che vevin butât jù il mûr di Berlin e i comuniscj a jerin lâts ducj in mone, tant al è vêr che di in chê volte nancje Lindo nol veve fat plui la tessare dal partît.
Cambiaments cussì incjalçâts, che si viodevin soredut cjalant cemût che planc planc al jere cambiât il paîs: cjasis di fâ sù o di comedâ nancje a fevelâ. Daspò, prime il capanon dal fari e un pôc dopo chel dal stagnin cu la buteghe dal marangon a vevin sierât. Par ultimis a vevin sierât ancje lis fabrichis des scarpis e chê de tipografie.
Par chest, mancjant il lavôr, di un pieç no nassevin plui fruts. Cussì, soredut tai vecjos borcs di chê citadine no si viodeve plui nissun, dome cualchi cristian a buinore o sot misdì. Passadis lis cuatri, al someave di jessi intun cimitieri.
Il paîs al jere muart. Lis procession, la sagre dal paîs no si fasevin plui. Par prionte cu la gnove mode che i muarts si brusin, no fasevin plui nancje i funerâi. La int no si cjatave plui come une volte. Ognidun a so mût si jere sierât in cjase par so cont.
Lisute, chel gnûf mont che si si jere fat indenant, la veve propit savoltade. Puarete, ogni setemane e leve dal psichiatri par tant che e jere esauride. Lindo, invezit, di front a chei savoltaments, mai une volte che si fos sintût pierdût. Forsit parcè che al crodeve che dutis chês novitâts che al olmave jenfri chel visôr a varessin, planc planc, comedât, pardabon, il mont.
Par ultin al jere lât in brût di gjugjulis, cuant che al jere vignût a cognossince di une start-up che i cinês a vevin finanziât par metile in vore tal paîs. Ven a stâi un arlevament di cavalîrs che mediant un sistemi di tubis colegâts tra di lôr e cu lis magjiis de chimiche e de biologjie al disfornave galetis in dutis lis stagjons: Vierte, Istât e Invier e sede a paladis.
Tal paîs, par cheste novitât, jenfri la int al jere dut un morbìn, soredut in chei cristians clamâts cun tant di letare a vore dentri in chel arlevament.
Dome Lisute, muarte ta l’anime par chel mâl che le avilive, no veve cjatât nissune gjonde par chê biele gnove.
Il pinsîr che Lisute e fos tant batude par chel esauriment gnervôs che i studave il cûr, Lindo nol podeve sopuartâlu. “A cost di inviâmi a Jerusalem a pît par domandâ la gracie, ma une dì, biade, o soi sigûr che o ai di tornâ a fâle ridi"- si ripeteve chel om ogni moment.-
“Dai Lisute, bute vie chel lancûr, no si à mai di pierdi la sperance, Tu viodarâs, se tu ti dâs coragjo, che dut al tornarà come prin. E doman tu âs di vignî cun mê tes nestris campagnis. Vin di dâ une man ancje nô. Larìn a pastanâ arbui di morâr, no si sa mai che par chei cavalîrs, plui indenant, no vedin bisugne des lôr fueis. E se se no ur coventaran, lu stes, se vin timp di vivi, podarìn mangjâ lis lôr moris, come cuant che a jerin fantats e tu tu mi bussavis cun chê bocje tant dolce".
di Nello Malisano
Publicât di gelo stellato a lis 08:00:00 20 coments
Etichetis: Contis, Gjenar romantic, Gjenar sociâl, Nello Malisano
domenica 16 ottobre 2016
E Berta e filave
Robis di no crodi, e invezit al jere propit cussì. Chês sacraboltadis di machinis, che a tacavin a zirâ pai nestris paîs cuant che Berta e jere fantate, a jerin deventadis il gnûf idul di adorâ. Nol jere impuartant il lôr colôr, se fossin curtis o lungjis: bastave dome che a vessin vût cuatri ruedis e lis clâfs par metilis in moto. E no stin fevelâ se e fos stade la mitiche 500 L, cu la senterabaltabile.
Tant al è vêr che se un fantat al fos jentrât cun chê torpedo tal paîs, di sigûr al varès scugnût scombati e no di pôc, par sielzi la fantate, jenfri chês tantis, che a varessin volût scjampâ vie cun lui. Di sigûr chê machine, dopo tancj agns di scûr e di miserie, e jere un simbul di libertât, cun di plui un lûc, un cjanton miôr dal jet di chês fantatis, par di plui fat di scartòs, e des lôr cjasis pituradis cu la cjalcine. Là dentri, in chel spazi ben cumbinât, plen di botons, lusutis e orlois, ur pareve di stâ intune sorte di gnove cjasute.
Ma ce che di plui al stiçave chês donzelis a saltâ dentri jenfri chês lamieris e jere la calamite di chel fantat dut ont di brilantine che la vuidave, e il pinsîr che cun tante gracie, plui indenant, lui si sarès fermât par bussâlis, magari slungjant la manute cun mistîr, metintle indulà che no si varès podût metile. Benedetis, denant a chei voi, a chel odôr di om e ai torments de lôr zoventût, cemût podevino disi di no?
Ma Berta no jere come lôr, e veve intor dal salvadi, la fuarce di une gnove libertât. No i bastave chê cjasute mobile di chel fantat dai cjavei neris che di bot dome a viodilu i faseve sclopâ il cûr. Ancje jê si jere comprade la sô Bianchine che cundut di seconde man la faseve svolâ, tocjâ chei cîi che no varès mai crodût di podê cjareçâ.
Tant al è vêr che une dì no à vût pôre di sfidâ propit il so biel che i coreve in bande cu la sô 500 L. A corevin come mats, cence pôre , cun di plui Berta cu lis notis tes orelis de cjason “pazza idea di far l'amore con lui” che e jesseve dai amplificadôrs de radio montade su la sô machine, che ancje se no tant biele, jê, la veve fate deventâ di dentri come un tinel. Pecjât che sul plui biel, propit cuant che a lave a dute buride, plui di 100, çuf, çuf, çuf…, la bianchina si jere studade. Mancul mâl che 500 L di chel fantat, potente come cinccent cjavai i jere vignude in socors.
Cumò Berta sentade dongje di lui, dai siei riçots neris no cjantave plui pazza idea di far l’amore con lui. Pierdude tai siei voi, lu faseve pardabon. Contente come une Pasche, dentri la 500 L.
di... Barbara Battel, ma voltade e scrite
di Nello Malisano
Version origjinâl: La impuartance de machine
Par me, che o soi nassude tal 1954, la machine di chei altris e rapresentave un status symbol di là de marcje, de potence o dal colôr che e ves! O viodevi lis clâfs de mitiche 500 L in man di un compagn di classe (colôr neri e.. detai dit a vôs basse cuntune ande di intese, “cu lis sentis che si ribaltin”!) e lu calcolavi di sioron parcè che, par me, vê la machine al voleve dî vê la libertât. Par tantis, anzit miôr dî par cualchidune des mês amiis (no pues butâ li numars che no puedin jessi verificâts), la machine e jere un dai prins lûcs là che il cûr che al bateve a fuart, lis bussadis “ae francese”, il cjapâsi a bracecuel, il ros su la muse, lis cjarecis e… a vignivin vivûts cu la dolcece tormentade dai sintiments dai fantats. Piçule oasi vie pal dì, ma plui dispès vie pe gnot, là che si scoltave il businâ dal cûr che al tonave tal cjâf sturnît di cjalt e di desideri, o tacavin a sintî lis sensazions di plasê che il cûr e il cuarp a devin fûr. La machine e valeve une stanzie e, par trop piçule che e fos, e jere simpri un cjanton che al deve bon acet ai nestris sintiments. Cualchi volte fintremai i innomenâts cussins personalizâts a deventavin mobilie. Dentri de mê prime machine, de mê Bianchina fantozziane – vernisade intune zornade plene di aiar e duncje cuntun efiet a cjarte di veri, e cuntun fonts che nol esisteve taponât par pietât cun tapeduts – o corevi dongje de 500 di chel zovin che mi veve fate incjocâ di amôr, tocjant i 105 chilometris ad ore, intant che par radio (Bianchina sì, ma plene di acessoris!!!) Patty Pravo e cjantave "pazza idea di far l'amore con lui, pensando di stare ancora insieme a te… pazza pazza idea...". Lis emozions a son aghe di vite pal nestri cûr e nol covente un ambient cun cualchi stele par vivilis di siôrs. Ae fin, inte 500 di chel fantat o ai vivût l’amôr, chel cul A maiuscul, par un Om fantastic. Sì, inte 500 parcè che, magari cussì no, ae mê Bianchina i ai sfolmenât i frens e .. brusât il motôr!
di Barbara Battel
Publicât di gelo stellato a lis 15:24:00 21 coments
Etichetis: Barbara Battel, Contis, Gjenar romantic, Nello Malisano
mercoledì 12 ottobre 2016
Aghe di simiteri
Un coredôr di biciclete gaiart come me al à spes, in astât, il problema di cjatâ di bevi e alore – vergognantmi di cjoli aghe intun bar – o cîr lis fontanis publichis o pûr o voi intai simiteris. E li, intun di chei, une dì o vevi viodût la tombe di une bielissime zovine muarte a 16 agns che mi à ispirat “Tornâ”. Mi plâs lâ tai simiteris ma o ai di jessi di bessôl. Il Verano di Rome al è un grant spetacul: e je une statue stupende cun trê figuris in bronç; un om tal mieç che al cjale par aiar e dôs feminis, une par bande che a alcin une man viers di lui. Al è biel ancje chel di Udin ma une dì mi plasarès visitâ Staglieno (Gjenue) e cirî il monument che al è stat fotografât su la cuviertine dal album “Closer” dai Joy Division, un dai complès di musiche rock che o preferìs.
E dopo al è ancje chel piçul simiteri di vuere di Aquilee dulà che o viodìn un agnul che al tire sù un soldât: no ai mai viodût une figure plui intense di chê!
Ta chel dal gno paîs ogni volte che o soi di bessôl mi fermi a cjalâ ducj chei che o cognossevi cuant che o jeri in vite e par ognidun di lôr mi tornin sù dai fats o des peraulis che mi àn dit. O varès di scrivi intun cuader dut ce che mi ricuardi di lôr.
No ai mai però di pensâ a ce che al è restât sot tiere: no rivarès a durmî vie pe gnot. Miôr concentrâsi su la lapide, su lis rosis, su la fotografie…
Une dì o jeri a Wachau, dongje Lipsia, a visitâ un piçul simiteri dongje di une glesie neogotiche dirocade. I protestants a son come i musulmans e i ebreus: no àn lis fotos su la lôr tombe. No son come nô catolics post-paians che o samenìn di statuis e di imagjinis i nestris zardins di chei che a no son plui. I protestants a son cuintri dal cult des imagjinis e cussì o viodevi dutis chês tombis che a vevin dome i nons e li datis ma a un ciert pont ve une tombe cuntune fotografie! Ma cemût? La foto e jere su la tombe di un zovin muart a 30 agns; velu li cuntun cjapiel a ûs borsalino tal cjâf e la ghitare in man. O pensavi: ce pecjât che al sedi muart cussì zovin chel li. Di sigûr, se lu ves cognossût, o varès vût alc in comun cun lui parcè ancje a me, lu savês, mi plâs une vore la musiche. Al jere li, tal simiteri di Wachau, dongje Lipsia: su la sô tombe e jere la stele di David.
di Checo Tam
Etichetis: Checo Tam, Contis, Famei, Gjenar romantic, Gjenar sociâl
lunedì 10 ottobre 2016
Robotike
Pieri al jere pidimentât a cause di un incident. Agnorums indaûr, par chescj câs, no dome a esistevin struturis adeguadis, ma ancje a jerin lis assistentis di famee, o plui indaûr ancjemò cualchi buine anime che si ocupave, o plui indaûr ancjemò, cuant che la int e scompartive il curtîl, un al viodeve di chel altri cence mai domandâsi la reson. Ma daspò de grande crisi di identitât discjadenade tai ultins agns dal vincjesim secul, dulà che il mont al jentrà in “salvisi cui che al po”, ognidun al veve plenis lis sachetis di un esagjerât amôr viers di se stes. Par cheste reson Pieri al viveve cuntun piçul robot dai voi dulinciôs, che al rispuindeve al non di Fredo.
I fîs di Pieri si sparniçarin in paîs esotics e oltrans, purpûr, ancje se intune altre maniere, a jerin simpri dongje dal vieli: vie skype, vie whatsapp, vie tablet e vie vie. La parintât lu saludave a traviers dal virtuâl in diferentis lenghis: - Hello dad, hola abuelo, mandi... mandi.
Daspò di chestis modernis e galandinis dosis di afetuositât, l’argagn si distudave, e Pieri, che mai al corispuindeve, si leve sierant simpri plui in se stes. La presince di Fredo in chei moments di conturbie e jere oltri mût impuartante, za che il robot lu tignive come un dêt madûr e ogni dibisugne e vignive esaudide.
Une dì Pieri al scomençà a fevelâi a Fredo come mai: lis peraulis leadis ae sô vite passade a sgorgolavin cun bondance come aghe cjacarone di sorzint. Il robot al steve in scolte cence pierdi olme. Tai moments di gjonde de fevelade, la voglade di Fredo e mandave lamps di ducj i colôrs, però, man man che la vicende e jentrave te part grise, i lusôrs si levin distudant. Metint lis palpieris in sfese, lui al cjalave e al scoltave a Pieri cun solidarietât, al poiave la sô man sore chê dal om e la sô musute slisse e tarondine e pandeve emozions mai viodudis prin di chê volte tai robots.
Il vieli lu cjalave perplès. Une gruesse lagrimone e coreve jù pe metaliche muse dulinciose di Fredo.
di Galliano di Buenos Aires
Etichetis: Contis, Galliano di Buenos Aires, Gjenar fantasience, Gjenar romantic
giovedì 6 ottobre 2016
La storie di Aide e Radamès
Dulinvie une spedizion militâr cuintri de Etiopie, i soldâts dal Egjit a fasin presonirie la principesse Aide e no savint pardabon cui che e je, la puartin a Menfi come sclave. So pari, il Re de Etiopie Amonasro, al imbastìs une incursion par liberâle e ripuartâle a cjase. Nol sa che sô fie si je inamorade dal zovin vuerîr Radamès, e che ancje lui al è inamorât di jê.
Magari cussì no ancje Amneris, la fie dal Faraon, e à pierdût il cjâf par Radamès. Amneris e à nulît che al puedi jessi alc di tenar fra la zovine sclave e il so amât; e cussì, par sot, e cîr di consolâ Aide, par savê alc di plui. Il Faraon al ven a savê lis ultimis novitâts dal confin. L'esercit de Etiopie al sta vignint indenant par scombatilu. A Radamès i ven dât il grât di comandant dal esercit egjizian, cul impegn di fermâ la avanzade dal esercit di Amonasro.
Aide e je scombatude fra l'amôr pe sô Patrie e l'amôr pal so Radamès. Amneris e ricêf tes sôs stanziis la sclave Aide e cun furbetât i da di intindi che Radamès al sedi muart in bataie. L’imbroi di Amneris al da il so efiet e la reazion cence volê di Aide la tradìs, palesant i siei sintiments. A chest pont ancje Amneris e met lis cjartis in taule e e pant il so amôr par Radamès. Cemût puedie une puare sclave contindi cun la fie dal Faraon? Mote di braùre Aide e pant la sô vere Identitât di fie dal Re di Etiopie.
Dal front a rivin gnovis di vitoriis e Amneris e oblee Aide a viodi la gjonde dal Egjit e la disfate dal so popul. Une marce trionfâl e ricêf il tornâ vitoriôs di Radamès. Come ricompense, il Faraon i concêt cualsisei robe che al vueli e vent ni vore agrât, lu declare so sucessôr al tron e i ufrìs la man di sô fie. I presonîrs etiopis a vegnin menâts denant dal Faraon; fra di lôr al è ancje Amonasro. Aide e cor dongje so pari, cence palesâ lis lôr veris identitâts che a restin discognossudis ai egjizis. Il re dai etiopis pardabon, al è stât dât par muart in bataie. Radamès, par amôr di Aide, al dopre la ufierte dal Faraon e al domande che ducj i presonîrs a vegnin molâts. Cussì i presonîrs a tornin a cjase, mancul Aide e Amonasro, stratignûts su consei dal Grant Sacerdot Ramfis, par svuincâ che i etiopis a cirin svindic pe lôr resint sconfite.
Amonasro, dilunc la sô presonie al cîr di judâ le sô Patrie; al oblee di fat sô fie Aide a tirâ fûr notiziis su la posizion dal esercit egjizi diretementri di Radamès.Radamès, che pûr al à acetât la man di Amneris e il tron di Egjit, al sint ancjemò di volê ben a Aide e, in fidance di jê, ur pant lis informazions voludis dal pari. Amonasro e Aide a rivin a scjampâ e nome cumò la lôr vere identitât e ven scuvierte. Radamès, disperât par vê, cence volêlu, tradît la sô Patrie, si consegne presonîr al Grant Sacerdot Ramfis. Amneris, savint che Radamès al è inocent, lu pree di discolpâsi, ma lui al refude, condanantsi di bessôl par il malacuart at.
Dulinvie il procès lui al tâs, no fasint peraule in sô difese. Amneris si rimet a la pietât dai Sacerdots, ma cundut il su ingropât apel, Radamès al ven condanât a muart par alt tradiment e menât vie. La condane e proviôt che Radamès al sedi sepulît vîf e lui al crôt di jessi di bessôl in te sô cripte, ma po dopo al si inacuarç che Aide si è taponade li, par murî cun lui. I doi morôs si confermin il lôr vicendevul amôr e a acetin il lôr gram destin. Intant che a spietin di murî, Amneris e vai su la lôr tombe, zigant: “… pâs, pâs, pâs …”.
Libare riduzion de opare “Aida” di G. Verdi
di Pauli Jacus
Etichetis: Contis, Gjenar romantic, Pauli Jacuss
Iscriviti a: Coments al post (Atom)


text:
dal Garzon de Ostarie
mercoledì 24 novembre 2010
La conte misteriose: Prime dal Big Bang
dal Garzon de Ostarie
8 coments:
- Dame mit fächer ha detto...
-
Italo Calvino, Cosmicomiche, Tutto in un punto
Îr o ai vût un presentimint cuant co ai sintût nomenà l'aforisim di Calvino "La fantasia è come la marmellata, bisogna che sia spalmata su una solida fetta di pane." O ai pensât subite che la conte misteriose di vuei a sarès stade une di lui.
- 24/11/10, 08:38
-
-
Tex Willer al varès dit "Voi siete un fenomeno, signora!", intant che Kit Carson, in bande, al riduçave spiçantsi une mostacje, cuntune bire inta chê altre man, poiât cul comedon sul bancon dal saloon ;-))
- 24/11/10, 11:43
- Dame mit fächer ha detto...
-
Tex Willer, mai let, ma la Wikipedie a conte che lui al je ancje une sorte di detective atent a interpretà detais a prime viste insignificants par risolvi un câs.
O zonti la secuence da la "premonizion" di îr:
1 - aforisim di Calvino
2 - ricuart di un coment di Gianfranco Pellegrini a la conte di Renzo Brollo «Il sest sens da mê vite»
3 - intuizion rivuart al autôr da la conte misteriose
- 24/11/10, 16:01
- gelostellato ha detto...
-
ahahaha
une vore interessente cheste secuence
duncje garzon
alore bisugne che tu ti fasis sugjerì il prossin toc di cualchidun...
ma cumò che ai dit cusì, jo no pues nancje plui sugjerital jo,
si no si sa cuâi che a son plui o mancul i miei guscj e cusì o vignìn bigulâts di gnûf
ma forsit
jo ai dite chest dome par che tex willer al pensi che jo pensi che je e pensi che o no sugjerirâi il toc
e invezit jo lu sugjerirâi...
:)))
bon dài
a part i mateçs o soi une vore content che si induvini la conte, ancje par che il vêr zûc al è propit tal lei un stîl di un autôr nomenât par furlan, viodi cemût che al rint, e in chist câs,
o confessi
o ai une vore gust di vê let Calvino, par furlan.
Gracie a ducj i doi.
E doman, la lein ancje tal vagon!
plui conte di fantasie di cheste... ;)
- 24/11/10, 18:07
- Dame mit fächer ha detto...
-
Jo o sarès vignude achì par ritirà il premi, alore!
Juste un an fâ o vevi voltât par furlan la conte "La pantofola spaiata", di Calvino. Mi plasarès che il zentîl Garzon al passàs tal tinel di Done Bete par leile e dâ un parè su la traduzion.
http://donebete.splinder.com/tag/ep%C3%BBr+no+si+cjatarin+mai
- 25/11/10, 08:48
-
-
Un presentimint? Ma cuand mai, Dame mit Facher? La contecurtare alfa/omega/leterarie e tant di plui! Il premi, il premi e che il garzon al tachi a scrivi lis motivazions in une pergamene ;)
Frank Spada
- 25/11/10, 12:27
-
-
O ai let il toc che mi à indicât Done Bete. O ai decidût di lassâ culì in ostarie, ae svelte, cualchi impression.
O cjati une vore interessante la trasposizion ambientâl. E je creative e origjinâl. Dome che cussì si varès di fevelâ di libare interpretazion o di libar adatament plui che di traduzion de conte di Calvino.
O ai invezit cualchi risierve sul ûs de variant locâl: no si capìs ben, a voltis, (par cui che nol cognòs la variant) se si cjatisi denant di une espression locâl o ben di un erôr ortografic, che pûr a son jenfri vie (çuetantte, çuetantti, ca, ... ). In cheste categorie di considerazions o metarès ancje il câs di 'savate, che, scrit cussì, al significarès "rospaccio" ('save=rospo > 'savate=rospaccio), impirade, ancjemò, come che si fasarès cu la fossigne: dopo, si capìs che la autore e voleve intindi la "çavate". Ma fin achì, a part i piçui erôrs, o sin tal ambit des sieltis personâl, che ognidun al è libar di fâ cemût che al crôt.
Dulà che propit no concuardi, al è te cualificazion de çavate. Calvino al dîs "più larga dell'altra" e invezit la autore e volte "plui lungje di chê altre": une çavate plui lungje e pararà mâl, salacor, ma no scjampe dal pît: dome se e je plui largje e salte fûr e e intrighe tal cjaminâ. O intint cun chest apelami a chê "esatece" che e je une des cualitâs che Calvino al trate tes sôs lezions americanis e che, par gno cont, e va cirude e mantignude soredut tes traduzions ;-)
- 26/11/10, 23:39
- Dame mit fächer ha detto...
-
ben, graziononis di dut!
Je vere, achì o vevi scrit traduzion, ma insom dal post o ai metût la note "la conte a je voltade e messedade fasiint man basse da".
Une robe clamorose e je che da cualificazion de çavate. Mi riint cont dome cumò che jo o ai simpri let lungje al puest di largje e al je un parcè. Une volte o vevi comprât un par di scarputis sportivis ta un cualificât negozi di Udin. Une volte a cjase, te scjate a jerin un 37 e un 39 e o ai dovût tornà a Udin par parificâlis. Tra l'altri mi an dit dome cal po sucedi, cence nancje scusâsi. Cussì, chel fat, a mi à di sigûr condizionade.
La sielte dai tiermins par çavate no je une variante locâl - che jo varès scrit "savete", ma une ricercje sul dizionari e, di là da la coretece, mi veve plasût il sunôr - se cussì a si po dì.
Ancjemò graciis pal premi!
- 27/11/10, 09:33


text:
Picinine e verde i si poie sul dêt grant dal pît. Lui al ripe l'aiar, dibant. Al sossole, e cuant che il tuf i rive al nâs, scunît, al salte.
mercoledì 18 marzo 2015
Nezara viridula
Picinine e verde i si poie sul dêt grant dal pît. Lui al ripe l'aiar, dibant. Al sossole, e cuant che il tuf i rive al nâs, scunît, al salte.
6 coments:
-
-
Raffaele,ancje lor e àn il talon di puar Chile,se striçadis tra i dets la matine cuant la temperature a è ancjemo basse no metin in vore il laboratori di chimiche.Considerant l'ingjentiliment dal nas uman cui sa se doman no vignaran usadis cuintri lis somossis popolars. Lussian
- 18/03/15, 15:24
- gelo stellato ha detto...
-
ah ma a mi, fintremai che no cirin di mangjami tal plat, no mi dan nissun fastidi :D
- 18/03/15, 16:22
-
-
Gelo, a mi puce tant di complot de CIA, di cuant ch'a son inacuarts ch'o vin impuartade e semenade la soie, a àn miscliçât insiemi i ûfs di budiese par impestânus ducj! Ce disistu? Le conte e je scrite di mestri! Bepi
- 18/03/15, 16:28
- gelo stellato ha detto...
-
plui che complot de Cia, che no si sa mai, il fat al è che ancje jo mi visi ben che prin de soia no jerin cussi tantis... cualchidune, si, ma ce vûstu.... dopo a àn cjapât bonstâ e cumò tocje tignilis! :)
E in ogni câs, graciis,
- 18/03/15, 16:42
- Giovanni Nello Malisano ha detto...
-
Rafael, mago cu la pene o cu la tastiere? Chest no li sai. In cheste conte tu sês stât bon di fami sintì, provâ ce che mi stomee cuant che o torni tes bielis stagjons in furlanie: i cjamps glotûts de soje; l'odôr di chês bestiis verdis che pucin par dabon; che nestre campagne dal dut disnaturade dai miei ricuarts.
- 18/03/15, 23:09
- gelo stellato ha detto...
-
orpo, no volevi fâti prova dut chest... :D ma vul dî che e je vignude ben la conte :)
Mandi!
- 23/03/15, 13:50


text:
mercoledì 29 aprile 2015
Il televisôr
20 coments:
-
-
Milio, a no ti vegnie di ridi dome al pensâ che i talians a si pestavin tra di lôr par sielzi i lôr sorestants forescj, di pissâsi intor. Bepi
- 29/04/15, 15:19
-
-
Bielissime!
Rossella
- 29/04/15, 17:46
- Galliano ha detto...
-
Mi à plasût unevore, soredut il contest situazionâl. Brâf.
- 29/04/15, 19:03
-
-
Mumble mumble, Milio, la conte e je spiritose ma no crodevi che Boniperti al zuiàs fin al 1970, cuantche i Yankees a vevin za concuistât la Lune... chi al è alc che nol torne tal cjamp cronologjic... si fevele ancje di agns 50 e ta chei timps no vevin nancje fat lis mission Gemini! Bastarès cambiâ Boniperti e meti Mazzola o Anastasi, Rivera, Riva, picchio De Sisti, Boninsegna, Domenghini, Rivera... si sin capîts, no?
Firmât il Censôr Checo!
- 30/04/15, 07:29
-
-
O zonti ancje che la vecjae e fâs bruts scherçs, Milio... par mi tu ti confondis... si lu sa che i vielis a messedin simpri i ricuarts... bastarès dome tornâ a tirâ fûr cualchi vecjo album di figurinis Panini... ancje chei ristampâts grazie al bon Water Veltroni cuantche la dirizeve L'Unità dai agns 90...
- 30/04/15, 07:31
-
-
Checo, jerial intenzionâl chel "Water" Veltroni ch'a tu âs scrit? Jo m'al ricuardi come il diretôr ch'al à fât falî il gjornâl. Tal merit: par gno cont la storie e je une vore divierse de conte; pe storie covente lâ daûr de cronologjie, là che invezit la conte e je fûr dal timp. La conte di Milio e à masanât la cronologjie ( TV a colôrs in USA - 1954, Gjermanie e URSS - 1967, Cjaudistrie - 1971, Italie - 1977, Boniperti al puest di Rivera e Riva cence nissun rigôr te partide Italie - Lussemburc 5 a 0 dal 1973 e ta che dal an prime 4 a 0 dal 1972) ma e à fât saltâ fûr benon la lote jenfri blancs e ros di chei timps là vie. Po dopo a tu âs reson tu cuant ch'a tu disis che i vecjos come me, a dismentein dut come che àn fât Fredo e Zuan sul rigôr. Ma lis veris contis a son propri chês dai vecjos, parcè che chês dai zovins a son cronichis. Bepi
- 30/04/15, 22:37
- gelo stellato ha detto...
-
su consei di Milio o ai cambiât Boniperti in Boninsegna, che al è plui just. :)
- 01/05/15, 08:17
- gelo stellato ha detto...
-
e o zonti, che ancje a mi, no mi cuadrave dut cu lis datis dal balon, e graciis a Bepi par vênus dit la cronologjie storiche. I ogni câs conte gustose! (mi pareve di jessi li te ostarie!)
- 01/05/15, 08:19
-
-
e cumò Bepi nus pues fevelâ dal lunochod, ven a stâi dal pre Pathfinder sovietic dal 75! Forsi no ducj a san che ancje i Rus cuntun cingulât a son lâts su la Lune!!!!!!!!!!!!!!!! CT
- 01/05/15, 11:54
-
-
Water al jere di pueste
- 01/05/15, 11:55
-
-
Viodìn, a memorie e cence cjalâ tal Interdèt, cemût che e podeve jessi la Italie di chel 5-0 cul Luxembourg… tignint cont che la Juve dal 73 e veve vint il scudet… Zoff, Spinosi, Facchetti, Benetti (Furino), Morini, Wilson; Causio, Capello, Chinaglia (Anastasi), Mazzola, Riva… CT Valcareggi. Ora sta a voi… se sbaglio mi corrigerete! /CT
- 01/05/15, 17:24
-
-
Milio, cui doi cantins plui cjars a talians, balon e politiche, a tu âs stiçât une biele rebecade, une vore gjoldibile. Contecurtegnove al è un dai blogs plui partecipâts dai contecurtârs, graciis a ducj e mandi a pape Checo. Bepi
- 02/05/15, 00:48
-
-
Orpo, ce gust! no mi visavi propit nuie de part calcistiche e o ai di dî di vele un pocut inventade, su ce che mi visavi, ma us garantis che la scene e je capitade pardabon, pe part de cuestion dal batibec ros e blanc. Grassie a ducj pal preseament!
- 02/05/15, 10:44
-
-
O orès propit voie di savé cemùt che al faseve il modul che al tignive il Lunochod a alunà cence sfracaiàsi... no jessint un pilote militàr alì... fasevino dut di Tiere i Rus? Cemùt rivavino a fà aterà il modul su la Lune dal 1975? Jerino cussì indenant? O jerie dome propagande?
CT
- 02/05/15, 20:31
-
-
Checo, a tu sês un biel curiôs, jo a no soi un astronaute ancje s'a mi plâs l'astronomie ch'a je une altre robe, ma a mi par di capî che Lunakod 2 e je stade puartade din prin in orbite terestri con tun missil vetôr e po dopo ator de lune de bande de sonde Luna 21 ch'a veve ducj i imprescj par pilotâ l'alunagj dal Lunakod. No coventave nissun comant de bande de tiere. I Rus a volevin capî s'a si podeve meti un osservatori astronomic su la Lune ch'al sarès stât une vore vore miôr dal Hubble in orbite spaziâl. Dutis robis letis su Interdet. Bepi
- 02/05/15, 22:38
-
-
Alore la Luna 21 e jere une sonde robotiche... cemût fasevie a vuidâ cussì ben l'alunament dal Lunochod se ta chê volte i robot a jerin robe di fantasience? O jerin tai agns 70... e i merecans a vevin dai militârs a vuidâ il LEM cuant che al leve jù... uhm... /CT
- 03/05/15, 11:11
-
-
Ah, la formazion juste di chê Italie dal 73 e jere... Zoff, Sabadini, Facchetti, Benetti, Spinosi, Burgnich, Causio, Capello, Anastasi, Rivera e Riva. Chest al à fat 4 goals. In bancjine a jerin ancje i toriniscj Sala e Pulici, jentrâts ancje lôr in cjamp. CT... Ct lu ai dit Valcareggi
- 03/05/15, 11:15
-
-
Bepi! Ti mandarès sù te inte ISS cu la Cristoforetti! Tu sês un drago! Jo, dal cjant gno, o larès là sù se magari mi metessin cun la Brigitta Bulgari... :-) CT
- 03/05/15, 11:19
-
-
Checo, viôt che là sù cun Brigitta a tu varessis di fâ un cors di "sex in the space" prime. Bepi
- 03/05/15, 13:54
-
-
In efiets Bepi tu âs reson... prime si podarès alenâsi su chel aparechio de NASA che al va jù in colade libare... no? /CT
- 04/05/15, 20:13


text:
Su la strade principâl dal paîs si viodeve cuasi ogni dì une biciclete cussì cjamade che al pareve che lis sôs ruedis, di un moment a chel altri, a vessin di sclopâ.
E plui indenant, simpri su chê strade, instes cjamade come la prime di sacs blancs plens di scarpets vele là, une altre.
E no mancjave, se tu cjalavis un fregul plui indaûr, inmò une altre e, po dopo inmò une . Come intune procession, no finivin mai.
‘nd jere cussì tantis che al someave di jessi su lis stradis dal zîr d’Italie.
Palmire, Sunte, Catine, le “Sclave”, cussì la clamavin, Rosine, Mafalde e tantis altris feminis, come furmiis che al pareve si coressin daûr, dutis su la lôr biciclete diretis là de fabriche par puartâ i scarpets ben cusîts, contentis par chei cuatri fruçons o cuatri francs che Siôr Altero ur dave par il lôr lavôr, ancje se paiât un blanc e un neri, par no dî dal dut in neri.
Pareve propit un miracul. Tal paîs ogni dì la fabriche cuasi si svuedave dentri ta chei sacs cun ducj i scarpets, par finî tra guselis, vignarûi, savon, spalis, cole e tant lavôr tai curtii, tes andronis e pes cjasis dal paîs, indulâ che une man fuarte, plui voltis sanganade, passant fîl e gusele, e meteve adun tomere e suele.
Come simpri, di ete in ete, la solite solfe, sotans e sorestans segnâts dal lôr destin: i prins, simpri pronts a lavorâ come mus propit par cuatri fruçons; i seconts, invezit, no si sa se par volê di Diu o dal demoni simpri pronts a jemplâsi la panse e il tacuin cul sudôr di chei altris.
Un destin mostri che nissun forsit al pues cambiâ, soredut ca di nô, dulà che la nestre int la sotanance no le à dome tal cjâf, ma ancje tal cûr.
Destin di une tiere dure, di malte di butâ sù, di scarpets di cusî; destin di sudôr, lavôr une volte pal siôr Cont, cumò pal paron, ma simpri par sglonfâ i lôr tacuins.
Ma par fortune graciis a chel misteri che no ducj a àn capît e che forsit si ripet par magjie, soredut cuant che lis zornadis son claris e il soreli al è biel alt tal cîl, si pues jessi contents ancje cence un franc te sachete, cence bondancis o superbiis di mostrâ in place.
E cussì e jere ancje par nô canais in chei agns, tal mieç di tancj scarpets e spalis.
Bastave dome, par finì in gjonde, che la cheche di Gabiel Macôr furbe plui de volp e plombàs cu lis sôs talputis su guselis, vignarûi e su dut ce che al lusive par dopo puartâjiu vie intune buse di mûr tra lis nestris ridadis e lis bergheladis di gnagne Rosine: Lare, lare, lare…
di Nello Malisano


text:
Cheste volte la conte di induvinâ e jere une vore, ma une vore facile (ancje parcè, chês dificilis, la nestre Dame nus a lis fâs fûr colp su colp).
Come che o vin gust di tornâ a dî, il biel dal zûc a nol è dome chel di induvinâ la conte... anzit. Il biel al è doprâ la lenghe furlane par "pesâ" altris lenghis e autôrs preseâts.
Ve chi alore che us lassìn lis peraulis dal Garzon, che nus dâ la soluzion uficiâl de tierce Conte Misteriose.
Soluzion:
Autôr: Italo Calvino
Titul origjinâl: Tutti in un punto
Titul de racuelte: Le Cosmicomiche, Einaudi, 1965
Notis:
Se o provìn a fâ un confront fra la situazion che al descrîf Calvino e chê nestre di cumò, indulà che si cjatìn sparniçâts suntun mont che al è ben plui grant dal minuscul pont de sô conte, nus pâr di sei intun ambient spaziôs e comut, diferent di chel imagjinât dal scritôr. Ciertis nestris barufis o ben cierts nestris prejudizis (magari propit chel su la idee di “imigrât”), crodint nô di sei cussì distants un dal altri e di conseguence diferents, nus somein dal dut legjitims e no ridicui come chei dai personaçs di Calvino, che si cjatin a sei scliçâts ducj intun pont. Ma se o provìn a slontanâsi cu la imagjinazion dal nestri planet e o provìn a lâ fûr dal sisteme solâr fin che la Tiere nus somee un granut di polvar, anzit, se si slontanìn ancjemò di plui e o jessìn de nestre galassie fintremai che ancje chê nus aparìs tant che un puntin intal spazi, alore po dâsi che nus vegni il scrupul di pensâ che, ae fin, la nestre cundizion no je cambiade plui di tant, rispiet a chê di prime dal big bang, e il ridicul che al rive a palesâ cussì ben Calvino pai siei personaçs nus cjape dentri in plen.


text:
martedì 18 ottobre 2016
Lisute anin a pastanâ morârs
20 coments:
-
-
La conte e je un fregul dulincôse, tirade sù cuntune misture di modernitât e di nostalgje. No je mâl, ancje se un ninin, almancul un ninin plui curte sares stade plui biele. Ma di sigûr la colpe e je da cinês. Cui sa che cheste volte no la vedi scrite di sane plante Barbara?
- 18/10/16, 09:17
-
-
Barbara, nini chel Anonimus che là scrit a chi parsore, no je cussì brave intal peà aveniments, storie, romanç e realtât...Come che o "sintivi" la conte di Berta scrite di un OM...inte stesse maniere o "sint" ancje a chi la man (e la bocje che busse cul nasebon di moris) di un OM e...si che duncje o vès di viodissale voaltris mascjuts. Jo us cognos a vonde pôc par riessi a burî fûr Lindo: di sigûr di lui mi plâs che al scrîf tant e di sburide (almancul jo le âi lete cussi, la conte) e mi sint in buine compagnie parcè che no ries mai a jessi ("succinta") curte inte contecurte!!!!!
- 18/10/16, 10:12
- gelo stellato ha detto...
-
ma cui sêso, ducj i doi :) :)
- 18/10/16, 10:18
-
-
Un o soi jo, che altre no la cognòs. Jo, lu soi par me. Par te,invezit, Rafaele, o soi tu. Par ducj, il teron o chel di Feagne. La vite e je un misteri.
- 18/10/16, 10:37
-
-
Sacranon dal sacri imperi ma in ce giron dal infiar sino rivats,ca no si cognos plui nissun,e larin a finile come lisute che par gjavase dal mal e va a planta morai cun lindo, no pa la fuee ai cavalirs, ma pa lis moris a fa le sgagne. une robe e je certe, chel non, Lindo,lu ai za incuintrat leint un biel librut su contis .. ..... cui sa nol rivi di che bande. Lussian
- 18/10/16, 12:16
-
-
Barbara Battel e scrîf su facebook:
... "musa ispiratrice" duncje...ma va va, posippo...par me al è chêl che mi vares puartade in mieç dai cjamps ancje sul baston de biziglete (za agnorum e agnorum...)" Alore cheste volte alè par dabon Pauli Jacus.
Nello Malisano
- 18/10/16, 12:33
-
-
Buine int, par mê al puedarès jessi un di San Denêl (Maurizio Di Fant) o un di Feagne (Nelo). Nome in chescj paîs a vevin une tipografie e une fabriche di scarpis che e an sierât. Puedarès sbaliâmi, ma o ai chest suspiet.
Dut câs biele la conte.
Mandi
P.S.- Lussian, astu il telefon rot?
- 18/10/16, 13:10
-
-
No, no ai il telefon rot a mi cjati intal jet cuntun toc di brasiliane che no rivi mai a fini d'intor,une volte cuntune aspirine e sieravi il zuc in pocjs oris,cumo a mi vuelin setemanis par cunbinale,nonostant il clenil,il beclometasone,il dipropionato,la sivastatine,il lanoxil,il cogescor,il tapazole,il ramipril,il furosemide,il sintrom,dongje l'acid clavulanic amoxcilin, col jutori che Diu lu judi dal bonari cetriaxon.Une brute influençe,Paolo. Lussian
- 18/10/16, 13:44
-
-
Barbare, sarà ancje lungje cheste conte ma vuai a taiâle; e je scrite cussì ben ch'a si lei ta un flât. E je la sume di dutis lis gnovis dai ultins vincj agns, Bepi
- 18/10/16, 14:04
-
-
Lussian par chest ancje a mi il telefoni al risultave simpri ocupât. Vuaris di corse che o spieti une des tôs poesiis cun tante di recite via WhatsApp.
Nello
- 18/10/16, 16:11
- Galliano ha detto...
-
Ancje se o ai un dubi devant di me, jo o buti ju lu istès la mê: ce volêso che us disi, il stîl de scriture e je chê di Nello.
- 18/10/16, 16:32
-
-
Lussian, a chei che a an la gripe (la influence), un cerusic di secui indaûr al conseave di tignîsi intal cjalt, lant a durmî cuntune fantaçute crote distirade sul pet. Chest pai siôrs. Pai puars invezit, si otignive scuasit il stes efiet poiant sul pet un gjat.
(Lis medisinis justis a costin ...)
Mandi e tenti cont.
- 19/10/16, 00:28
-
-
ma jo no ai capît cui che le à scrite. Barbara come che al dîs Nelo e Bepi. Nelo come che al sosten Galian e Jacuss, ancjese a dî la veretât par Jacus al Neloo Marizio di Fant di San Denêl. Alore cui si isal puartât a cjase il premi?
- 19/10/16, 08:06
- gelo stellato ha detto...
-
Alore, podìn disvelà il misteri. Cumò o zontin il non, che al è... Nello!
che par altri al è cussì babio che al zuie ancje lui disint che al è stat cualchidun altri a scrivile.
Il prin a nasale al è stat Pauli, che però al à dite doi nons, (sherlock holmes ti lustre lis scarpis) e insome, bisugne di un sol... e alore o consegnin il premi di vincidor moral sedi a Pauli e sedi a Galliano, che invezit al à induvinat cence dubis! brafs. e viodarin la prossime :)
- 19/10/16, 09:45
-
-
...al è ancjemò di spietà la proclamazion
- 19/10/16, 11:23
-
-
Nelo, âstu cambiât non? Bepi
- 19/10/16, 18:23
-
-
Bepi, mi è colât il dint denant e no rivi plui a pronunziâ la "S". Par chest Rafaele al à pensât di clamâmi Malinano e no plui Malisano. Butìnle in ridi, al à falât l'ostîr.
Nello Malisano (mi è cressût di gnûf il dint)
- 19/10/16, 21:12
-
-
Sacranon di Nelo e ce ben che tu sas imbusati, par furtune che o vin Pauli a fa di cjan molecolar e che cence problemes al usme il to scrivi burint fur la veretat.Chest gnuf mud di esprimisi su contecurte si podares batialu "cjace a la bolp". Lussian
- 19/10/16, 22:26
- Mel Festor Lidiana ha detto...
-
dimmi un pôc fantât di tièrc pêl, fasino ancjemô le corse dai mus a Feagne le prime domenie di settembre?
Davant el puarton de me cjase aFeagne e vevin un morârs, Dio cè buines chês morês!!!
Bièle le storie e vere... Al cambie dût ancje les mentalitâs. Gracies di cûr
- 20/10/16, 11:26
-
-
Nelo, tenju cont i dincj ch'a son l'ultime arme ch'a nus reste par difindi la nestre identitât. Bepi
- 20/10/16, 23:33


text:
venerdì 13 maggio 2016
Insiums e realtât
7 coments:
- Yaio ha detto...
-
O ai a pene viodût un documentari indulà che Mussolini al tacave il discors propit come tu a tu sieris le conte. Mi fasè pensâ che i talians di chei timps a vevin di sei propit mones par crodi e fâi tancj batimans. Ma forsit a jerin juste inocents come il Laurinç.
- 13/05/16, 10:46
- Luciano Marinig ha detto...
-
I siumps dai fruts scjafoiats da albasie dai grancj.Tal gno pais al è sucedut di compagn,e tal torna indaur di che place le int jere dute contente,e puare gno mari che veve provat che dal 15, cjalant dal balcon disè "e cumo provarin il biel".Biele conte che met in belance le nocense dai fruts cu le arogance dai grancj. Lussian
- 13/05/16, 13:24
- Oscar B. Montoya ha detto...
-
El 2 de Abril de 1982, cuando Argentina entró en guerra contra Inglaterra por las Islas Malvinas, una multitud llenó la histórica Plaza de Mayo de Buenos Aires vivando y apoyando la acción ... La Historia siempre se repite, pero nunca aprendemos la lección. Mandi.
- 13/05/16, 14:09
-
-
Galliano, bielissime storie e une vore ben pandude.
Pecjât che i fruts di cumò, za di piçui a simiotein i grancj ancje tes azions plui semplicis e no an plui la spontaneitât di scuvierzi di bessôi ce mût zuiâ. Un gno nevôt, cuant che nol veve nancje un an, al tocjave i numars dal telecomant de television e po lu puartave a le orele. Di sigûr al veve viodût a telefonâ i grancj e forsit si jere bielzà fate la idee che al fos stât un biel zughet.
Mandi
Pauli Jacus
- 16/05/16, 10:14
- Galliano ha detto...
-
A Yaio, a Lussian e a Oscar,
graciis pai vuestris ricuarts e riflession.
Mi par di viodi a Laurinç seneôs di mostrai la scjaipulute a sô mari e che jê no le viodeve, ben altri e veve pal cjâf.
- 16/05/16, 14:23
-
-
Galliano cun braùre, cu lis sôs contis, us ripuarte a la memorie no dome la gjonde di un mont che nol è plui, ma ancje lis tragjediis, come la vuere, che a àn segnade la vite dai nestris vieris. Brâf Galliano.
Nello Malisano
- 26/05/16, 17:38
- Galliano ha detto...
-
Nello, graciis dal to coment. Bentornât.
O viôt che ogni tant tu cjapis la "Via Francigena". O pensi chel oltri a sei une cjaminade spirituâl e vedi ancje il merit di un moment di fraterne e salutâr amicizie. Mandi.
- 26/05/16, 18:04


text:
mercoledì 17 giugno 2009
Fâlu planc
11 coments:
-
-
Biele cheste voltade, strete, drete viars l'immagine che ancje cheste mi plas di plui di che atre!
Grazie Gianfranco Pellegrini, grazie Rafaél ostiir.
Mandi.
- 10/10/12, 19:04
-
-
Secondo me, i racconti di Frank sono delle chicche, in friulano sono ancora più belli. Amelia
- 11/10/12, 19:38
-
-
Usti veh! saveiso che... o lustri vie il ruzin dal velocipede e... ma, siore Amelia, seso la stesse che ha menat a fasi sburtà vie chel Cincent ros flamant, fin lì di chel distributor Agip che dopo chel pompist... ce tants speteguless... sì, o podaress di gnuf montà in selle e là a pit co soi plui sigur di no restà sflatat, juste in cime di chel pass e dopo che la Luisone mi ha fat zoldi un'atre volte come un frut, svolà a bass e piardimi platat tas lis ombrenis di chel foret, che nissun a l'ha capit ce che sta a fa fasinle plan.
Mandi Amelia.
- 16/10/12, 19:08
-
-
Sior plevan (p picule) cal stedi atent che s'al fa... il foret a l'è tant clar che... vecjo sì, ma stupid no, sajal sior zovin.
"«Ah!» al disè fûr il plevan, fasint intindi che..." se no l'ha capiit lu fasaran capì... sigur! il web a lè lì par chist.
E rinovant la stime a Gianfranco Pellegrini, i diis mandi par vie che a l'è un Omp grant.
- 19/10/12, 11:32
-
-
In final e tant par jessi clar, us segnali che "Falu planc" (scuviert par cas su Contecurte, che nissun mi veve dite nuje) lu vevi postat il dì d'istess su Google Plus (disativant il comentà) dome pa fa cognossi al mont l'Ostarie e i Contecurtars (se mi cognosess o saves che mi plas zujà ma che non conti mai balis), tant che uè, 19 Otubar 2012 (le date par evità che un doman lis memoriis e svolin vie) ho hai zontat un coment a lis h 11.15, disativant di gnuf e par simpri il comentà.
Mandi a duciis.
- 19/10/12, 12:38
- Valentina Contarino ha detto...
-
E fu così che mi ritrovai a smaltire l'arrabbiatura per un corso di cinese andato male leggendo a voce alta un racconto in un dialetto che non mi appartiene, ancora.
Un racconto che - il caso onorandomi - mi è stato tradotto dallo stesso che pensò a quel ciclista che andava in su, in su, per salir ancor più su, scendendo da una bicicletta e salendo su una bella.
Che in fondo, nemmeno il prete se ne duole, perché i piaceri della carne sono umani e per quelli val la pena di morire, a volte!
Valentina Contarino
- 20/10/12, 16:43
-
-
Gentile Valentina Contarino, che arriva qui dalla Sicilia passando per Milano, che usa intelligenza e curiosità per apprezzare la "lingua" di una comunità "romanza" che a volte si chiude come un riccio, serrando porte e viste (su siti/blog) per curare gli orticelli in pietre che germogliano soltanto indifferenze e malcelate stizze nel tentativo di deviare correnti alternative come stream, o simulare la meccanicità delle motivazioni ingenue, e ben visibili, invece, a chi risponde con gioia al suo commento, inaspettato e gentile, che sottintende benevolenza e attenzione per l'immagine di una bicicletta apparsa su Google Plus per far sentire che il FRIULI è vivo, e oggi è in PRIMO PIANO sul Chronicle locale dove due paginate intere sono dedicate alla "MARILENGHE", affermando che è una ricchezza nel mondo globalizzato.
Grazie Valentina, con un Mandi in tutte le acccezioni che ormai le sono note, che mi piacerebbe lei intendesse rivoltole anche nome di tutti i Contecuntars e di un'Osteria.
- 21/10/12, 10:04
-
-
Gentile Valentina Contarino, lei mi porta fortuna!
E visto che ormai il friulano lo mastica bene... jr, daspò-misdì, un amì, grant e gruès in dutis i sens, titolar di che librerie storiche tre generations tre in Viktor Street, mi ha segnalat che il Soreli a l'è stat su par 24 Oris e je, Valentina, cjalantlu cence timor di lacrimà di gust a Milan, ué mi onore un'atre volte su Google Plus metin in clar chel pseudonim, chel furlan vie di teste, insomme, ator pal mont de Letterature a bracet di Marlowe e dal so Dopli.
Graciis, plui une bussade cun afiet.
ps - une strete di man a Christian Romanini, Galliano Remo De Agostini, Oscar B. Montoya e Mario Sommarti che mi an testimoniat che l'amicizie no ha confins ne patrie.
- 22/10/12, 09:17
- Valentina Contarino ha detto...
-
Gentile Frank Spada,
l'onore, temo (senza troppo ritegno), è stato tutto mio.
E sperando di non errare:une bussade cun afiet a Lei.
- 25/10/12, 20:53
-
-
Usti, al jere un pieç chi no passavi par chestis bandis.Lavôr-amôr-e-vite no nus lassin lâ simpri tai puescj dulà che si varès di jessi. Forsit parcé che il jessi achi al é come murî di un'altre bande. Dutcâs, o tornarès ben a Paluce par lâ a cirî che strade e magari cjapâ le stesse curve par viodi dulà chi larès a sbati.
Di fat, lis curvis in Friûl no si cjatin simpri dulà che si crôt e a si và simpri a sbati di cualchi bande.
Fortune che amancul lassù, a 'nd é il ristorant da Otto di Timau par lâ a dismenteâ ce che si varès di ricuardâ in mût di no lâ a sbati simpri tal stes mûr de indiference o de invidie di chel Popul Dûr descrit dal inglês Patrick Heady, o de Gombe da poç scrit li ator da Mauro Tedeschi che i contecurtârs a varessin di cognossi fevelant al bar cun chei di Paluce che a fevelin di Marino Plazzotta muart fevelant di Toni Beline muart fevelant dai furlans che a moraran une di o chê altre cence vê savût fevelâ plui di chel tant.
Usti, ce tirade. Scuse se il gno coment al é plui lunc de tô conte. O varès podût contâti chê di chê biele frice di Liussûl che mi fâs tirâ alc tal cjâf seben che sedi lade a finî tal paîs dal soreli ievant o ben chê di chê altre palucês finide a Udin indulà che si finis simpri par podê miôr tornâ a lâ.Ma cheste a é une altre conte chi scrivarai forsit une di cuant chi ti varai let avonde.
Jaio
- 28/10/12, 07:17
-
-
E alore vonde chì, cun le malizie francje, cjar Jaio, alias Mario Sommarti, alias un vagbondist di ideis e ingegnositats. Un Omp cal sa che se ué a son dutis Sants, al ul dì co no sin già Muarts :)
Mandi
Frank
- 01/11/12, 11:23


text:
giovedì 10 dicembre 2015
Un zâl nemâl
10 coments:
- Yaio ha detto...
- Questo commento è stato eliminato dall'autore.
- 10/12/15, 11:22
-
-
Jacum tu viodaras che in bref nus fasaran mangja salamps e luianiis di soie. Legre conte, ben furnide di "suspans"(si disie cussi?) final. Lussian
- 10/12/15, 12:01
-
-
Par me son lagrimis di purcitarie. No son verdis. Biele e simpatiche conte.
Nello Malisano.
- 10/12/15, 12:31
-
-
LUSSIAN E NELLO E AN DIT; LEGRE CONTE BIELE E SIMPATICHE CONTE.Jò I SCUEN DOME DI' BIELISIME,TANT TANT SIMPATICHE.MI à PUARTADE A LEJ FINT A LA FIN.I AI RIDùT DI BESSOLE, PAR UN BIEL MOMENT..COMPLIMENTS E VONDE! DA UNE CJARGNELE CHE SI VISE CHE QUANT CHE COPAVIN IL PURCIT IN CJASE A SI PODEVE FA' VACANCE GJUSTIFICADE DI SCUELE ELEMENTAR.MARIA ANGELA DE CAMPO
- 10/12/15, 21:07
-
-
Maria Angela,vacance justificade un pooc, jo e scugnivi puartai le luianiie,e in primevere svangjai dut l'ort.Mandi e buinis fiestis. Lussian
- 11/12/15, 09:54
- Giacomo Trevisan ha detto...
-
Grazie a ducj par i compliments!
- 11/12/15, 15:42
-
-
Ben fate Jacum, e je ore di finîle di incolpâ i purcitârs e i maiordomets, bisugne simpri cirî i mandants!, E magari ancje i mangjadôr di salams. Bepi
- 12/12/15, 15:06
-
-
Jacun mi plasarès lei la to Tesi di Laurea Pasolini”, al à scrit une vore sul teatri gjovenìn di Pasolini. Tal 2013 al è stât mandât fûr de editrice Forum il so Mistero contadino. Tracce pasoliniane nelle ricerche di don Gilberto Pressacco (Forum, Udine). E cognossi la Ultime fadie al è il curt cinematografic Pixellòve – fiaba metropolitana. e graciis pai compliments pe me conte. E soi content che tu stâs plui de bande di Lino. Mandi
Nello Malisano
- 14/12/15, 09:12
- Giovanni Nello Malisano ha detto...
-
insome, mi plasarès cognossi i tiei lavôrs su Pasolini che tu âs metût su la tô schede di presentazion.
- 14/12/15, 09:18
- Giacomo Trevisan ha detto...
-
Nello, ti mandi alc cun plasè; sintinsi par email: giacomo.trevisan@gmail.com
- 19/12/15, 22:32


text:
Vinars di fûc, il sorestant al è furiôs, il belanç setemanâl da spedî a la cjase mari al à un fal di 55 centesims. A son bielzà dôs oris passadis a controlâ i numars, la coleghe, cont un raptus artistic, si met a dissegnâ margaritis al puest dal banâl segn a lapis. Il sorestant al à un sviersament di bile
a viodi i sfueis contabii trasformâts in prâts, si calme cuntun zigar cuban, regâl dal Boss merecan, che al tegneve platât tal ultin cassetin de scrivanie, a jerin passâts doi mês da la ultime fumade dopo une brute spice di un cancar al polmon.
Tra colps di tos e fum passîf: vive! Vitorie!... la diference e je saltade fûr.
Da la stanziute dal fax e rive la vôs fuarte dal tecnic:«mmo funzziona» al file vie sudât in aghe, lassant une sdrasse vaporose di puce di cevole.
Finalmentri il belanç al è stât spedît, il cartelin al marche l'ore di jessude: ore 15,30
«Mandi a ducj a lunis» «Te saludi» «Salutammo carusi».
In strade, une ondade di calôr a gjavâ il flât. L'asfalt di spongje nere mi brinche i tacs a spice, i cjamini sui retangui e losanghis di ombrene dongje i mûrs dai palaçs.
I jentri intun grant negozi par cjapâ une bocjade di aiar condizionât e disfredami un tic.
Di gnûf in strade in ta la onde di calôr viers la metropolitane. Tai coridôrs une armoniche e spant “O sole mio, o mia bela madunina”, une zingare ingrumade intun cjanton cuntun fagot a forme di frut tal braç, e domande jutori. I vagons plens di int scjampade de vuere de vore, l'aiar jemplât di odôrs di fadie misturade a deodorants stomeôs. Un viazadôr al niçule il çiaf parsore il gjiornâl viert.
Une siore profumade di Eau di colonia Calabresella mi à obleade a restâ in apnee. A la cuinte fermade, i monti in superfice passant parsore di un trop di fantats distirâts su pai scjalins e pierdûts in tal lôr mont di cjanis. Denant la bilieterie de stazion feroviarie, sentâts tal puest di simpri suntune cuvierte roseade, i solits pancs a bestie cu lis musis plenis di feramente - bulons, pontepet e cjadenis - a cjarecin i lôr cjans magris, a domandin une palanche slungjantsi une tace di plastiche macolade.
O rivi a cjapâ il tren, fer sot il soreli, lis sentis dal vagon di tiessût misturât e maglât a son bulintis... Ce fâ? Stojo in pîts o mi sentio? Mi senti, e sarà util par l'artrosi dal coccige. Il tren al partìs i fignestrins vierts, lis tendinis a svoletin in dutis lis direzions. La mê visine a mastie un toc di pize, une altre e gramole grissins cun lis olivis. O sieri i voi par rilassâmi miôr e discjamâ la strache e il cjalt, mi infondi ta la imagjine dal mâr.
A la a cuarte fermade i dismonti e i voi jù di 30 scjalins cence fin e altris 30 par saltà fûr in strade, dopo 500 metris cun i pîts di plomp, i rivi finalmentri a cjase.
Mi buti inte la vascje di bagn e i torni al mâr, tai fondâi celecj, blu, verts, aghe maraveose, prâts smeraldins di velût, mi lassi niçulâ come lis alghis intun mont al'incontrari, cence scjaldadice e rumôrs: sol la pissande che e cole dal rubinet. Frescje aghe dal Tiliment tai claps candits dentri une curnîs di vert a 400 chilometris.
Une vosute lontane a clame, une altre si zonte: «mame mame mame ce fâstu?» O rivi a saltâ fûr cun tante fadie o torni tal mont dret, «O rivi cumò ninutis, un momentin par plasei»
Un cambi brusc di vôs, mi rive di bot e sclop come un temporâl : «C..Zooooooooooooooooooo
no si cene usgnot?!?!?»
di O. Zete


text:
Al jere biel ancje se un pôc frescot. Lui, par passâ di un setôr a chel altri dal cjamp di manovre, al diseve la peraule di ordin Blueprint. Ma mai si sarès imagjinât che i Sovietics, spaurîts pe manovre NATO “Able Archer”, a vessin alertât i bombadîrs nucleârs…
Lui si gjoldeve il poleç arost te gavete su lis rivis de Tor e la cjocolate/agarole de matine, plene di muscjins. “E’ arrivata la pappatoia!” ur diseve il bon cjapitani Spadaro cui soi mostacjons stîl Pedrito El Drito. Si gjoldeve chel zuiâ a une vuere fente… narançons cuintri celescj… al rideve a viodi i VTT M113 che a fasevin scuele vuide te grave, cuntun sargjent che cuntune vuiscje al indicave al pilote dulà che al veve di zirâ… Toni si gjoldeve chel lagut di gnot, li stelis, i pôi e il pinsîr de fantate more…
La vuere nucleâr no jere mai tacade. I agns a jerin passâts. Une domenie Toni al torne li dal vecjo cjasâl di piere, come a volê fâ un salt ta so passât. Ma nol ricognòs plui il puest. I pôi no son plui… il lagut nol è plui e tal so puest al è un cjamp di golf, il cjasâl butât jù e tornât a fâ sù a tipo moderni… a son i cjavai par fâ ecuitazion e difûr si notin un trê cuatri SUV di sioronons.
Toni al à ancjemò dentri di sé il ricuart dai siei amîs, i Baldo, i Bonato, i Faraone… e un puest dentri dal so cûr al è ancje par chê fantate dal vecjo cjasâl che e cjalave i militârs… ancjemò Toni si insumie di chê biele gnot stelate… ta chei vincj agns di bielis aspietativis… chei mês che si zuiave di vuere…


text:
lunedì 15 agosto 2016
Poche! Mone
11 coments:
- Giovanni Nello Malisano ha detto...
-
Checo e tu ti sês dismenteât di Bepi che di bot al rive cuntune Navisele, un fregul plui piçule di chê di Apollo, te plaçute di Listize; di Galliano che al torne par simpri in furlanie; di Iayo, la vôs cjargnele plui autentiche di contecurte; di Barbara la nuvice de clape e di tancj altris. Tu âs reson, Contecurte e à di jessi rinfuarçade, no sai se cuntun vice ostîr, cun cualchi famei o camarele di plui. Ma Rafaele, o sai che nol vûl savint, che cuant che si met la man tal tacuin al devente pavonaç. (la int a coste)
Insome, Checo, viôt tu di dreçâ la barache, se no a lin ducj a sbati. Jo intant o promet, che lis mês contis no varan plui di dôs versions. Ma tu, dai ancje une ma a Rafaele che al cjapedi cualchi pokemone, magari ros cence che al sedi un comunist.
- 16/08/16, 12:26
-
-
A no ài vût timp di stai daûr ai Pokemonis, ma o soi sigûr che Rafaêl al tirarà fûr alc di gnûf cun cheste esperience. Mi somee che i Pokemonis a ti fasin svolâ fûr dal mont di ogni dì, a cirî gnovis ideis e cuissà ce ch'al saltarà fûr dal cimitieri di Gusperch. Mi pâr di capî che Checo al vores tirâ dentri plui zovins in Contecurte, e i Pokemonis a son il mût miôr par lâ a ciriju, Bepi
- 16/08/16, 22:48
-
-
Atént Al freccia rossa!!!SKREEEECK...!..Ehi...viarç i vòi çiale ca...un POKEMONE SPECIAL!!!!!!
- 17/08/16, 20:24
-
-
ma poke-mone isàl l'antitesi di: tante fighe?
- 17/08/16, 20:27
-
-
Jo o crôt che Rafaêl al vedi miôr l'antitesi, in rispiet de Pocje Mone, e lu sintarin in Sierade ch'a nus contarà lis gnovis scuviertis su lis Monis nostranis. Bepi
- 17/08/16, 21:01
- gelo stellato ha detto...
-
us confermi che o soi daûr a studiâ il fenomeno sedi di bande ludiche sedi di bande economiche. Cu la gnove stagjon us anticipi che tirarai fûr di sigure alc :)
- 18/08/16, 07:44
- Galliano ha detto...
-
Nello,
Rispiet al to coment fat sul "Poche! Mone", ti disarai che tu âs centrât ben la mê necessitât: e je vere che ogni volte co mandi une storiute a Contecurte, o sint che ancje se son curts moments, come se a fossin lampadis, o torni in furlanie. Daspò, man man che il savôr de tornade si sfante e che la realtât e je une altre, vêmi ca cui pîts par tiere. Di cualsisei maniere che si le viodi cussì o culà e, ancje permetint che ognidun al à la sô maniere di viodile. Cui mai puedial gjavâmi chei moments?
Maman Nello e graciis
- 18/08/16, 18:49
-
-
Ai mei timps al ere il yo yo e dopo al è vignut fur il clic clac: si visaiso di che balutis? Dute une mode... come cheste ultime dai Poche e mone... si stufaran! La mone e je tante ma i nestris frutats no le calcolin, anzit, i fa schifo, mi samee... se e son dome a cori daur a Picaciù e ai siei fradis.
Jo ai mei timps o eri un piciul pleyboy, no scherzi... moro e riçot, cul custum celest di lane gugjade, piel scure come i terons... o vevi lis todescjis che le disniciavin apueste par me... ancje parcè che o eri lat a vore in Svizare e o vevi imparàt il todesc... ducj si maraveavin ma al ere un fat... chei atris potes e savevin disi dome eine spaziren e ches no ju calcolavin ma jo o ai vut lis mes batais... o speri che i zoventas di cumò si dedin une regolade...
Milio
- 21/08/16, 15:01
-
-
ma jo o ai plens i tabar si vecjos che no vivin il mont di cumò e a van indevant a disi che al jere mior chel di une volte... simpri che naine dai "zovins di cumò" di ca e di là. Jo soi vecjo, bon, 50 a son avonde, ma no fasares cambio cun cemût che si viveve une volte, se no ves watsup o il telefonut metat dai miei parincj no savares neancje ce muse che a an, non sintares amis, no leiares il gjornal, no cjalares il sport, ni films, ne sintares la me grande passion, la musiche che cumò si pues scoltà miars e miars di cjançons e informasi su dut. e dut chest lu ai imparat dai "zovins di cumò" che tant sturnei, a mi, no mi somein par nuie. Anzit,... a viot plui di cualchidun de me etât che al varès bisugne di sverarine, pront a difindi il so "al è mior no cambià" cence mai informasi su nuie. Sui pokemon, par esempli, gno nevot mi à insegnat une vore di robis, soredut che a je une picjule rivoluzion economiche e tecnologjiche, e mi son inacuarzut che tancj di chei che a comentin o a scrivin contis come cheste no san nancje ce che a son e no àn un minim di culture tecnologjiche, però i plas judicà su la robe distes, partint dal sentito dire o de idee che si son fats cjalant chei altris che a doprin la robe. mah... mi splas, ma si sa, deventa vecjos nol è biel, ma ancje restà tal passat nol è masse biel ;)
Sergjuti di Torce
- 21/08/16, 15:22
-
-
Sergjuti, volarès dîti che no ducj i vecjos a son rincojonits. Di sigûr che a lu son chei che a passin la zornade inte ostarie a bati lis cjartis o a tirâ tais e se a cjapin il gjornâl in man a lein si e no i titui dai articui. Ma a son ancje chei ni vore plui vecjos di te che il smartfon a lu doprin ni vore ben e a son al curint di dute la tecnologjie che e ven indenant. Po dopo volarès diti che al è cualchi àn che o frecuenti l'UTE (Universitât de tierce etât) di Codroip e mi maravei dispès a viodi scuasit cinc cent arlêfs che a seguissin une cincuantine di cors diferents. Chest a vûl dî che no ducj i "vecjos" a son compagns, par fortune. Come che a son ancje zovins bielzà vecjos dentri, cul cjâf a nauli. Dut câs, inte ostarie di Contecurte la puarte e je vierte par ducj, sedi zovins che vecjos e ognun al puarte il vin che al à. A saran i aventôr a judicà se il vin al è bon, i coments a siervin a chel. E se a cualchi aventôr no i plâs il vin, al po simpri lâ intun bar a bevi Coca Cola.
Mandi
- 21/08/16, 17:55
-
-
Sergjuti,al è ancje ver che inte vite mancul si à e plui si gjolt,jo ai comprat le biciclete a 20 agns,dopo cjolte no vevi plui chel entusiasmo di cuant le insiumiavi prin di vele.E po dopo le contentece no je une costant ma une recipe variant che ognidun dopre a so mut pur di trai benefici sul cuarp e sul spirt.Lussian
- 22/08/16, 08:41


text:
E par dîus di une biele iniziative e che i Contecurtârs no stan mai cu lis mans in man, us mostrìn cheste cerce de cuviertine di un libri che al vignarà presentât vinars 9 di Otubar, a 7 sot sere, li de sale des mostris a Vilevuarbe, inte suaze de sagre des masanettis.
Il libri si clame, par talian, Un calcio al pallone, ma al à ancje la version par furlan, e al è stât metût adun cul jutori de Pro-Loco Vilevuarbe, par contâ la storie de gloriose scuadre dai amatôrs di balon dal Vilevuarbe, dilunc dai Agns '80, dulà che a son nassûts e deventâts fuarts, tal balon dal Friûl di mieç.
E la version furlane e je stade metude adun dal nestri contecurtâr Nello Malisano, cuntun pocje di supervision ae grafie de bande dal Ostîr. E jessint che Nello le à un tichinin lungje, par vignî a mangjâ lis masanetis a Vilevuarbe di Palermo, al sarà propit l'Ostîr, Raffaele Serafini, a partecipâ ae presentazion.
Si che duncje, se al è un pôc che no mangjâis masanetis, e vinars di sere che e ven o sês in zone, ve chi sot il program de sagre
, che no si sa mai che a capitedis a viodi ce che al à di contâus l'ostîr e a scuvierzi alc dal balon amatoriâl di timps che no son plui.
Cun di plui, il ricavât des venditis dal libri, al vignarà dât in beneficienze.


text:
Ogni an Pepi cuant che e rivave la Vierte si meteve a cjalȃ cul nȃs par aiar par viodi rivȃ lis cisilis: come cuant che al jere frut i metevin ligrie e gjonde al cûr. Cun lȏr a rivavin lis bielis zornadis e il clip che al scjaldave i vuès dopo il frȇt dal lunc Unvier.
Pepi, cuntune maluserie dulinziose, al fastiliave viodint che ancjemò no rivavin.
“Dulà sarano ladis?” Al veve sintût dȋ che ogni an 'nt rivavin simpri di mancul par tantis causis. Al sarà stȃt colpe dal incuinament dal aiar o dai disinfestants che a fasevin murȋ insets, moscjis, larvis, che a jerin il lȏr prin nutriment. Une altre cause e sarà stade l’aument de temperature globȃl tant che no rivavin adore a finȋ il viaҫ di migrazion e a murivin vie pe strade.
Ma Pepi i dave parplui la colpe a la cementificazion esagjerade in at za di timp no dome tes citȃts, ma ancje te campagne.
La cementificazion che e veve puartȃt vie tant vert ator e e continuave a lȃ indenant cence polse, intune maniere che lui al definive “ salvadie”.
Par chest cuant che te famee i vevin fat chȇ propueste di butȃ jù la cjase vecje par fȃ sù une gnove par ingrandȋ e rigjavȃ un pȃr di apartaments ancje pai nevȏts, lui si veve cjatȃt cuintri di ducj.
Parcè che chel progjet al puartave vie tant teren, dut il prȃt ator fin te braide, lui nol varès volût tocjȃ nuie almancul fin cuant che al jere ancjemò vȋf. In chȇ cjase al jere nassût so pari, lui e ancje i siei fȋs e cumò si voleve disdrumȃ dut. Chest pinsȋr no i deve pȃs, ma dopo tant scombati al veve scugnût propit cedi ma a une condizion, chȇ di no butȃ jù la stale, parcè che al jere convint che lis cisilis no rivassin plui in tantis come une volte, par vie che planc a planc a jerin sparidis lis stalis, dulà che lȏr, sot lis trȃfs di len, a cjatavin bon stȃ par fȃ il nȋt. Si visave cuant che a rivavin, a zornavin e a sgurlavin ator ator e i fasevin tante companie.
In chȇ stale al veve ancje un ricuart speciȃl, di cuant che al jere za zovinut e cu la sȏ Milie al lave a platȃsi par stȃ di bessȏi. Propit là i veve dȃt la prime bussade, ancjemò si visave di chei voi come stelis che lu cjalavin cun chȇ bocje di ridi e chȇs strecis come sede cui flocs ros, la cotule plissetade e la bluse blancje ricamade. Lui le cjalave cun atrat provant par jȇ une grande emozion e al sintive dentri un bon stȃ cence confront.
E jere la prime volte che al veve provȃt par jȇ chȇ sensazion, di alore indenant no si varessin plui lassȃts.
Dome il nevȏt Stiefin al veve cjapȃt la reson dal nono e al veve ancjemò denant dai voi chȇ sene e no le dismenteave. Cuant che e jere rivade la ruspe par butȃ jù la cjase, al veve viodȗt so nono blanc come il mȗr che al jere lȃt in font de braide a platȃsi daȗr dal morȃr, al veve cjalȃt la sȏ muse, chȇ di un disperȃt. La stale si doveve lassȃ par rispiet dal nono, par ducj i sacrificis che al veve fat e si varès dovût ancje regolȃle come che lui al voleve.
Al jere simpri timp par butȃle jù, ma no cumò.
Al pensave che lis cisilis te stale i varessin dȃt confuart e companie, li cun lȏr il nono forsit al varès sintût la vite mancul grivie e al varès acetȃt cun plui serenitȃt ducj i mudaments. Parcè che Pepi al varès spietȃt simpri lis cisilis che a tornavin te stale, come cuant che al jere frut, e li di bessȏl , lontan dal mont confusionari e trist, al varès sintût inmò plui fuart la pȃs di chel lûc che i parave vie chel marum e i puartave il seren tal cûr.
di Egle Taverna


text:
Daûr dal cjanton de place, tal soreli di dopogustât che al bat tal concolât vieri, no si pues no jessi contents cuntun coni di gjelât in man: cjalâlu un moment, sintî il profum, chel plui bon di ducj, di cacao fuart e vîf, che cundut che il frêt cremôs lu straten un pôc, ti travane fin tal cûr.
“Elio, cuant che tu lu fasevis tu, al jere plui bon!” i cisiche un altri client, cence nancje stâ masse atent che il comès lu sinti.
Elio, aromai cu lis mostacjis blancjis, al riduce e nol dîs nuie, e al da une lecade al gjelât.
“Po sì che al jere plui bon – al dîs il comès, che al à spiçade la orele – ma il nestri al è ancjemò il gjelât plui bon de citât!”
“Po sì, po sì, no dîs nuie” si scuse il client e al ordene une vascjute di plui guscj, cjalant Elio cu la code dal voli e domandantsi, come ducj, cemût che al veve fat a molâ sù dut e cemût che al fasès a tornâ li a comprâ il gjelât dopo che al jere stât paron, e cemût che al veve chê muse sodisfate a lecâ un gjelât che al jere il plui bon de citât: ma cul so, chel di une volte, ma nancje di meti...
Agns prime al jere rivât insom, pardabon, strac, plui che strac, brusât dentri de ricercje de perfezion che e durave di cuant che al veve tacât a lavorâ te buteghe: a chel gjelât di cjocolate, che al jere za il plui bon che si faseve li ator, i mancjave simpri alc. Compradis lis machinis miôr, tocjadis e modificadis, che sot dal so voli e de sô man a lavoravin dutis intune altre maniere, ma soredut cirût i ingredients juscj: il plui dificil di ducj, il cacao, ogni an lis feriis passadis a cirî chel che i des ce che al voleve lui, la armonie perfete di fuarce e tenarece.
Une fuarce plene, taronde, esplosive.
Une tenarece lizere, slisse, invasive.
Tantis provis, cun usmis di finece infinide, par cjatâ la proporzion juste, minime, che no fasès sintî la canele, il cafè, il rum, il pevaroncin... a vevin dome di esaltâ la cjocolate, no di cambiâle. Infin cjatade la maniere juste, cjatât ancje il mût par fâle simpri compagne. Par un an ducj a disevin che al jere il gjelât miôr de citât, di une citât piçule, ma lui al saveve che al jere il miôr dal mont: e no i interessave plui di tant che al fos il miôr, al jere pardabon content, content par vie che al saveve che al jere perfet.
E dopo agns, lecant un gjelât e ricuardant, al saveve che ae perfezion, se ti jentrave dentri, par vivi simpri eterne, i bastave ancje dome il ricuart.
di Spirt Anonim
Conte n. 57


text:
Une dì di Istât al è vignût un grant temporâl, di chei cun lamps e tons e un fuart aiar, che al someave nol ves di finî plui, cussì, passade la burlace, l'aiar al jere plui fresc, dut al jere bagnât di ploie, dut al lusive plui net, tal cîl si tornave a viodi il soreli e tal celest i nûi sglonfs e blancs a someavin fats di pane, altissims viers soreli jevât, un grant arc di S. Marc al colorave il cîl denant dai nûi che sot a vevin ancjemò il colôr de ploie che si jere spostade a orient e viers lis monts. Cussì nô fruts o tornavin fûr te strade a zuiâ, contents di cjatâsi di gnûf dopo la polse.
Sul marcjepît, tal mieç dai claps, sot dal mûr o ai viodût une magle nere. Cu la curiositât dai fruts mi soi pleade a cjalâ miôr e o ai dât une berlade… e jere une cisile.
Dute bagnade, plene di frêt e tremave dute, no rivave a movisi, tant che le ai cjapade in man cence fature e le ai puartade a cjase.
Le ai suiade cuntun peçot net, si è lassade fâ, no voleve aghe, e stave ferme , intant si jere fate sere, jo dute preocupade o soi lade a durmî sigure che te gnot e sarès muarte cence podê fâ nuie par jê.
La gnot e je passade e la matine mê pari mi à sveât, al veve in man la cisile vive, cu lis plumis sutis, neris e lustris, al voleve che le molàs pal barcon che al dave su la place dal paîs.
Cussì mi à dât in man la cisile, al a viert i barcons, il soreli al jere za alt e la lûs de matine e jere calme e sflandorose; jo, cu la cisile in man, mi soi metude sul barcon, o ai alçât i braçuts e o ai viert lis manutis, jê e je restade par un moment ferme tes mês mans... e à dite "cilì" e e je sparide te lûs!
di Isa Dorigo
Conte n. 85


text:
Cuant che Gusto lu viodè rivâ al jere pene jentrât tal assensôr, cussì al tignì dûr lis puartis, parcè che no si sierassin prin che al podès jentrâ chel altri. A nol veve voie di cjacarâ, e dopo vê trabascjât un bundì si butà subit inte targhete che e spiegave di chilos e capience.
Chel altri i pareve che si clamàs Pittoni, o Pittone... alc di simil. Lu cognosseve di viste.
Smicjantlu cu la code dal voli al viodè che al tignive cun dôs mans une scjatule di scarpis, di chês di cartoncin grues e maroncin, cence nissune scrite parsore. Intant che l’assensôr al començave a lâ jù, Gusto si inacuarzè che l’omenut lu cjalave fis, sfladant dal nâs tant che un cjaval in bore. Al fasè fente di nuie, smaltacant i voi sui botons che a lusivin un a la volte e sperant di rivâ adore a la “T”. Ma ve che chel altri, pene che lis puartis si vierzerin, i sburtà cence gracie la scjatule sul pet.
‒ Che al tegni achì! ‒ i disè – E che nol stedi mai a vierzile! Par nissun motîf!
E prin che Gusto al podedi dî alc al jere za scjampât vie, lassantlu cu la scjate in man, come un basoâl.
Lui al provà a scjassâle e a alçâ il tapon, ma al someave propit intacât.
Cussì al lassà chê misteriose scjatule su la sente denant de machine, e dome inte sere, judantsi cuntun curtis, al rivà adore a vierzile.
E jere vueide.
Dopo pôcs seconts al tacà a corii intor il centgjambis.
Zâl, grues e ruspiôs tant che la scusse di un bagjigji. Al veve doi vogluts ferbints, come se al stes par dî alc, ma nol faseve altri che cori sù e jù, soflant e raspant cu lis çatutis.
Gusto a lu striçà di tîr, cuntun pataf, ma invezit di cjatâlu scliçât, di sot la man a saltarin fûr doi. Al provà a striçâju ducj i doi, ma si doplearin une altre volte, ducj compagns dal prin.
Cuatri centgjambis che i corevin sù e jù dapardut!
La sô femine no ju viodeve, sô fie nancje. Al tacà a businâ e a gratâsi come un mat, fintremai che a scugnirin clamâ il miedi. Allucinazioni da stress, al disè chel.
Dopo une setemane a cjase al scugnì molâ e dî a ducj cuancj che no ju viodeve plui, ancje se no jere vere.
Cuant che si cjatarin di gnûf in assensôr, lui e Pittoni, a jerin passâts aromai i mês. Gusto al jere un grop di piel e gnerfs, chel altri al tignive in man une altre scjatule.
Lui nol rispuindè.
– O viôt che tu ti sês inacuart – al le indenant Pittoni riduçant – che a ogni scjatule che tu dâs vie a dan un pôc mancul fastidi.
Gusto al sbassà i voi su la scjatule di scarpis che ancje lui al tignive in man.
Sì, al pensà, si jere inacuart.
– I miei a son ragns – i disè cimiant – e i tiei?
di Raffaele Serafini
Conte n. 33